marsh-mellow/assamese_wikipedia huggingface dataset:
গেটওৱিয়ান( : ) হৈছে গেটৱে একাডেমী জুনিয়ৰ কলেজ,বাইহাটা চাৰিআলিৰ পৰা প্ৰকাশিত ই-মুখপত্ৰ  অসমৰ ভিতৰত এইখনেই প্ৰথমখন কোনো কনিষ্ঠ মহাবিদ্যালয়ৰ পৰা সম্পূৰ্ণ স্বতন্ত্ৰভাৱে প্ৰকাশিত ই-মুখপত্ৰ 

 লক্ষ্য আৰু উদ্দেশ্য : 
ইউনিকোডত লিখা-মেলা আৰু সাহিত্য চৰ্চাৰ বিষয়ে জীৱনৰ প্ৰথমখন খেলপথাৰতে ছাত্ৰ-ছাত্ৰীক আভাস দিয়াই গেটওৱিয়ানৰ মূল লক্ষ্য আৰু উদ্দেশ্য  ইয়াৰ বাহিৰেও গেটওৱিয়ানৰ অইন কেতবোৰ উদ্দেশ্য হৈছে -

 সকলোস্তৰৰ সকলো পাঠক-পাঠিকাকে সকলো সময়তে বিনামূলীয়াকৈ আলোচনীখনৰ পঠনৰ সুযোগ দিয়া 
 আলোচনীত থকা মন্তব্য আৰু মেইলৰ সুবিধাৰ যোগেদি পঢ়ুৱৈক তাক্ষণিক আৰু পোনপটীয়াভাৱে মতামত প্ৰকাশৰ ব্যৱস্থা কৰা 
 আলোচনীৰ উপাদেয় লেখাবোৰ যাতে সময়ৰ গৰাহত হেৰাই নাযায় তাৰ বাবেও গেটওৱিয়ানে সংৰক্ষকৰ কাম কৰিব 
 সাধাৰণ আলোচনীত স্থানাভাৱত যোগ্য লেখা প্ৰকাশ কৰিব নোৱাৰাৰ অসুবিধাৰ পৰা ই-আলোচনী গেটওৱিয়ান মুক্ত 

 আলোচনীৰ লেখক-লেখিকা : 
গেটওৱিয়ানত মুখ্যতঃ ছাত্ৰ-ছাত্ৰী আৰু মহাবিদ্যালয়ৰ শিক্ষক-কৰ্মচাৰীৰ লেখাহে প্ৰকাশ কৰা হয় যদিও অতিথি লেখকৰ নিৰ্বাচিত লেখা, সাক্ষাৎকাৰ আদিও প্ৰকাশ কৰাৰ হয়  লেখনিসমূহ সংগ্ৰহ কৰি, বাচনি কৰি, প্ৰয়োজনবোধে হাত ফুৰোৱাৰ আৰম্ভ কৰি পৰা আপলোড কৰালৈকে দায়িত্বসমূহ কাৰিকৰী সমিতিকে সম্পাদনা সমিতিৰ বিভিন্ন উপ-সমিতি সমূহে নিয়াৰিকৈ কৰে  লেখা প্ৰকাশৰ ক্ষেত্ৰত সম্পাদকৰ সিদ্ধান্তই চৃড়ান্ত সিদ্ধান্ত 

নকল লেখাক কেতিয়াও প্ৰশ্ৰয় দিয়া নহয় আৰু কোনোবাই উপযুক্ত প্ৰমাণসহ আঙুলিয়াই দিয়ামাত্ৰেই তেনে লেখা মচি পেলোৱাৰ ব্যৱস্থা কৰা হয় 

আলোচনীত প্ৰকাশিত লেখাসমূহ লেখক আৰু গেটওৱিয়ানৰ দ্বাৰা সৰ্বস্বত্ব সংৰক্ষিত  

 সম্পাদকৰ তালিকা : 
সদ্যহতে প্ৰতি বছৰে মহাবিদ্যালয়ৰ নৱাগত আদৰণি সভাৰ দিনা প্ৰকাশ পাবলগীয়া আলোচনীখনৰ প্ৰতিটো সংখ্যাৰ বাবে মহাবিদ্যালয়ত অধ্যয়নৰত যিকোনো এগৰাকী যোগ্য শিক্ষাৰ্থীক সম্পাদকৰ দায়িত্ব দিয়াৰ সিদ্ধান্ত লোৱা হৈছে   ২০১৮ চনৰ পৰা আত্মপ্ৰকাশ কৰা গেটওৱিয়ানৰ সম্পাদকৰ তালিকা এনেধৰণৰ - 
বৰ্ষসম্পাদকৰ নাম ২০১৮-১৯প্ৰিয়ম প্ৰীতম

 গেটওৱিয়ান কেনেকৈ পঢ়িব পাৰিব ? 
:.  এই লিংকত ক্লিক কৰি আপোনালোকে যিকোনো ঠাইৰ পৰা যিকোনো ডিভাইছৰ সহায়েৰে গেটওৱিয়ানৰ শেহতীয়া সংখ্যাত চকু ফুৰাব পাৰে  গেটওৱিয়ান ত আপোনাৰ ব্যক্তিগত তথ্যসমূহ সম্পূৰ্ণ সুৰক্ষিত 

শ্ৰেণী:অনলাইন আলোচনী
গেটৱে একাডেমী কনিষ্ঠ মহাবিদ্যালয়ৰ মুখ্য প্ৰৱেশদ্বাৰ
গে'টৱে একাডেমী জুনিয়ৰ কলেজ বা গে'টৱে একাডেমী কনিষ্ঠ মহাবিদ্যালয় () ভাৰতৰ উত্তৰ পূৰ্বাঞ্চলৰ ৰাজ্য অসমৰ কামৰূপ জিলাৰ বাইহাটা চাৰিআলিত অৱস্থিত এখন উচ্চতৰ-মাধ্যমিক শ্ৰেণীৰ কলেজ  অঞ্চলটোৰ কেইগৰাকীমান আগৰণুৱা শিক্ষাবিদৰ উদ্যোগত ২০০৪ চনত কলা আৰু বাণিজ্য শাখাৰ অন্তৰ্ভুক্তিৰে এই কনিষ্ঠ মহাবিদ্যালয়খন প্ৰতিষ্ঠা কৰা হৈছিল ২০১৭ বৰ্ষৰ পৰা মহাবিদ্যালয়খনত বিজ্ঞান শাখাৰো আৰম্ভণি কৰা হয় অসম উচ্চতৰ মাধ্যমিক শিক্ষা সংসদৰ পাঠ্যক্ৰমৰ অধীনস্থ এই মহাবিদ্যালয়খনে বিভিন্ন দিশত সুনাম অৰ্জন কৰি বৃহত্তৰ বাইহাটা চাৰিআলি অঞ্চলটিৰ ভিতৰতে এখন আগশাৰীৰ কনিষ্ঠ মহাবিদ্যালয় ৰূপে পৰিগণিত হৈছে

 অৱস্থান আৰু পৰিবহণ 
বাইহাটা চালিআলিৰ উত্তৰ দিশৰ গোৰেশ্বৰ সংযোগী পথটোত অৱস্থিত কনিষ্ঠ মহাবিদ্যালয়খনলৈ গুৱাহাটীৰ জালুকবাৰীৰ পৰা দুৰত্ব প্ৰায় ৩০ কিলোমিটাৰ চাৰিওদিশৰ বেজেৰা, দেউদুৱাৰ, গোপেশ্বৰ, কমলপুৰ, ৰঙিয়া, বিহদিয়া, মুক্তাপুৰ আদি নিকটৱৰ্তী ঠাইসমূহৰ পৰা মহাবিদ্যালয়লৈ টেম্প', মেজিক আদি সৰু বাহনসমূহ নিয়মীয়াকৈ চলে

 শিক্ষা 
 উচ্চতৰ মাধ্যমিক 
 বিজ্ঞান শাখা ( বিষয়সমূহ : পদাৰ্থবিজ্ঞান, ৰসায়নবিজ্ঞান, গণিত, জীৱবিজ্ঞান, কম্পিউটাৰবিজ্ঞান , অসমীয়া, ইংৰাজী , বৈকল্পিক ইংৰাজী )
 কলা শাখা (বিষয়সমূহ : অৰ্থনীতি, ৰাজনীতিবিজ্ঞান, দৰ্শন আৰু যুক্তিশিক্ষা, নৃতত্ত্ব, অসমীয়া, ইংৰাজী , বৈকল্পিক ইংৰাজী )
 বাণিজ্য শাখা (বিষয়সমূহ : হিচাপবিদ্যা, ব্যৱসায় অধ্যয়ন, বেংকিং, অৰ্থনীতি, অসমীয়া, ইংৰাজী , বৈকল্পিক ইংৰাজী )

 মুখপত্ৰ 
মহাবিদ্যালয়ৰ পৰা বাৰ্ষিক ভিত্তিত প্ৰকাশ হয় এখনি ই-মুখপত্ৰ গেটওৱিয়ান:.06806078060606606950780079 ৰ পৰা প্ৰাপ্ত ( ১৫ ডিচেম্বৰ, ২০১৮) ২০১৮ বৰ্ষৰ পৰা প্ৰকাশ হোৱা এইখনেই অসমৰ ভিতৰত কনিষ্ঠ মহাবিদ্যালয়ৰ পৰা স্বতন্ত্ৰভাৱে প্ৰকাশিত প্ৰথমখন ই-মুখপত্ৰ 

এই মুখপত্ৰখনিৰ প্ৰথমটো সংখ্যাৰ সম্পাদক আছিল প্ৰিয়ম প্ৰীতম এই মুখপত্ৰখনিৰ লিংকটো হৈছে :.

তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
গেদগেদী বা মাটি কাৱৈ , () হৈছে দক্ষিণ এছিয়া আৰু ইণ্ডোচাইনাৰ স্থানীয় মাছৰ এবিধ প্ৰজাতি পুখুৰী, হ্ৰদ, খাল, প্লাৱিত অঞ্চল আদিকে ধৰি ধীৰ গতিৰ বা স্থবিৰ হৈ থকা পানীত ইহঁতক সাধাৰণতে দেখা যায় এই প্ৰজাতিৰ আন সাধাৰণ নামসমূহ হ'ল মোটল্ড নন্দুছ () আৰু মাড পাৰ্চ () এই মাছবিধ বাণিজ্যিকভাৱে গুৰুত্বপূৰ্ণ আৰু খাদ্য হিচাপে ইয়াৰ মূল্য অতিশয় বেছি একুৰিয়ামৰ ব্যৱসায়ৰ বাবেও গেদগেদী মাছ ধৰা হয়

তথ্য সংগ্ৰহ

শ্ৰেণী:মাছ
গেনিবেন নাগাজিভাই ঠাকুৰএগৰাকী ভাৰতীয় ৰাজনীতিবিদ  আৰু গুজৰাট বিধানসভাৰ বিধানসভাৰ সদস্য আছিল৷ তেওঁ ভাভ বিধানসভা সমষ্টিৰ পৰা নিৰ্বাচিত হৈছিল ২০১৭ চনৰ গুজৰাট বিধানসভাৰ নিৰ্বাচনত ভাৰতীয় জাতীয় কংগ্ৰেছৰ পৰা তেওঁ প্ৰতিদ্বন্দ্বিতা কৰি ভাৰতীয় জনতা পাৰ্টিৰ শংকৰ চৌধাৰীৰ বিৰুদ্ধে জয়লাভ কৰিছিল ২০২৪ চনৰ ভাৰতীয় লোকসভা নিৰ্বাচনত তেওঁ বানাস্কান্ত সমষ্টিৰ পৰা জয়ী হৈছিল আৰু গুজৰাটৰ একমাত্ৰ ভাৰতীয় জাতীয় কংগ্ৰেছৰ প্ৰাৰ্থী আছিল

 ৰাজনৈতিক জীৱন 
ঠাকুৰে ২০১২ চনৰ গুজৰাট বিধানসভাৰ নিৰ্বাচনত ভাভৰ পৰা প্ৰতিদ্বন্দ্বিতা কৰিছিল যদিও পৰাস্ত হৈছিল:.-------8243423২০১৭ চনৰ গুজৰাট বিধানসভাৰ নিৰ্বাচনত ভাভ সমষ্টিৰ পৰা তেওঁ প্ৰতিদ্বন্দ্বিতা কৰিছিল আৰু ৬,৬৫৫ টা ভোটৰ ব্যৱধানত জয়ী হৈছিলসংবাদ মাধ্যমৰ সূত্ৰই ঠাকুৰক অল্পেশ ঠাকুৰৰ ঘনিষ্ঠ সহায়ক বুলি গণ্য কৰে২০২২ চনৰ গুজৰাট বিধানসভাৰ নিৰ্বাচনত তেওঁ পুনৰ ভাভৰ পৰা নিৰ্বাচিত হয়

২০১৯ চনত গেনি ঠাকুৰে  ঠাকুৰ সম্প্ৰদায়ৰ অবিবাহিত ছোৱালীৰ বাবে মোবাইল ফোন ব্যৱহাৰ নিষিদ্ধ কৰাৰ সিদ্ধান্তক সমৰ্থন কৰে ঠাকুৰে কয় যে ছোৱালীৰ বাবে মোবাইল নিষিদ্ধ কৰাৰ পদক্ষেপ লোৱাত একো ভুল হোৱা নাই আৰু "তেওঁলোকে প্ৰযুক্তিৰ পৰা আঁতৰি থাকিব লাগে আৰু পঢ়াত অধিক সময় খৰচ কৰিব লাগে"ইয়াৰ পূৰ্বে ২০১৮ চনত ধৰ্ষণৰ অভিযুক্তক আৰক্ষীৰ হাতত তুলি দিয়াৰ পৰিৱৰ্তে জ্বলাই দিবলৈ তেওঁ মানুহক উচটনি দিছিলপিছলৈ তেওঁ স্পষ্ট কৰি দিলে যে তেওঁ 'মহিলাক শান্ত কৰিবলৈ'হে চেষ্টা কৰিছে

২০২৩ চনত কংগ্ৰেছৰ বিধায়ক হৈ থকাৰ সময়তে গেনিবেন ঠাকুৰে বিজেপিৰ বিধায়ক ফাতেচিনহ চৌহানৰ সৈতে মিলি ২০০৯ চনৰ বিবাহ পঞ্জীয়ন আইন সংশোধনৰ দাবী জনায়, যাতে প্ৰাপ্তবয়স্ক ব্যক্তিয়ে নিজৰ সংগী বাছি লোৱাৰ সময়ত পিতৃ-মাতৃৰ স্বাক্ষৰ বাধ্যতামূলক কৰিব পাৰেপিতৃ-মাতৃৰ সন্মতি অবিহনে হোৱা প্ৰেম বিবাহৰ তেওঁ বিৰোধী৷ তেওঁ আৰু কয় যে এনে বিবাহ পুৰুষ বা মহিলাজন থকা একেখন তালুকতে পঞ্জীয়ন হব লাগিব

 তথ্যসূত্ৰ 
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
গেব্ৰিয়েল অমা'ৰ বাটিষ্টুটা (  ) (জন্ম ১ ফেব্ৰুৱাৰী, ১৯৬৯) এজন অৱসৰপ্ৰাপ্ত পেছাদাৰী ফুটবলাৰ তেওঁক বাটিগ'ল () আৰু    ( -ৰ স্পেনীয় নাম) বুলিও জনা যায় আৰ্জেণ্টিনাৰ এই দক্ষ ষ্ট্ৰাইকাৰজনে ক্লাব কেৰিয়াৰৰ বেছিভাগ সময় ইটালীৰ ফিয়'ৰেণ্টিনা ক্লাবৰ হৈ খেলিছিল ইটালীৰ   লীগত ৩১৮ খন খেলত ১৮৪টা গ'লেৰে তেওঁ সৰ্বকালৰ একাদশ সৰ্বোচ্চ স্ক'ৰাৰ আন্তঃৰাষ্ট্ৰীয় স্তৰত ৭৮ খন খেলত ৫৬টা গ'লেৰে তেওঁ আৰ্জেণ্টিনাৰ সৰ্বকালৰ সবোৰ্চ্চ স্ক'ৰাৰ জাতীয় দলৰ হৈ তেওঁ তিনিখন বিশ্বকাপত অংশ লৈছিল ১৯৯৯ চনত ফিফা বৰ্ষশ্ৰেষ্ঠ খেলুৱৈৰ বঁটাত তেওঁ তৃতীয় স্থান লাভ কৰিছিল ২০০৪ চনত তেওঁ "১২৫ জন মহানতম জীৱিত ফুটবলাৰ" তালিকা  100-ত স্থান পায় ফিনিশ্বিং, হেডিং আৰু ফ্ৰী কিকত দক্ষ বাটিষ্টুটাক তেওঁৰ প্ৰজন্মৰ অন্যতম সম্পূৰ্ণ ষ্ট্ৰাইকাৰ হিচাপে গণ্য কৰা হয় ডিয়েগ' মাৰাড'নাই কৈছিল যে তেওঁৰ দৃষ্টিত বাটিষ্টুষ্টাই শ্ৰেষ্ঠ ষ্ট্ৰাইকাৰ

১৯৯৩ চনত তেওঁৰ ক্লাব ফিঅ'ৰেণ্টিনাৰ  -লৈ অনুন্নীত হওঁতে বাটিষ্টুটাই সেই ক্লাবতে থাকে আৰু এবছৰ পিছত শীৰ্ষ লীগলৈ উন্নীত হোৱাত সহায় কৰে ফিঅ'ৰেণ্টিনাৰ হৈ তেওঁৰ খেলৰ প্ৰতি স্বীকৃতিৰূপে অনুৰাগীসকলে ১৯৯৬ চনত তেওঁৰ এটা পূণাংগ ব্ৰ'ঞ্জৰ মূৰ্তি মুকলি কৰে ফিঅ'ৰেণ্টিনাৰ হৈ কেতিয়াও ইটালীয়ান লীগ খিতাপ দখল কৰিব নোৱাৰা বাটিষ্টুটাই ২০০০ চনত এ এছ ৰ'মালৈ গৈ সেই খিতাপ অৰ্জন কৰে কাটাৰৰ আল্-আৰবিৰ হৈ শেষ চিজন খেলি ২০০৫ চনত তেওঁ অৱসৰ গ্ৰহণ কৰে

চমু জীৱনী
১৯৬৯ চনৰ ১ ফেব্ৰুৱাৰীত আৰ্জেণ্টিনাৰ এভেলানেডা নগৰত গেব্ৰিয়েল বাটিষ্টুটাৰ জন্ম হয় তেওঁৰ দেউতাক আছিল জন্তু-নিধন কৰ্মী ( ) অ'মাৰ বাটিষ্টুটা আৰু মাক আছিল বিদ্যালয়ৰ কৰ্মী গ্ল'ৰিয়া জিলি ৰিকন্কিষ্টা নগৰৰ ওচৰত তেওঁ ডাঙৰ-দীঘল হয় এলিছা, এলেজেন্দ্ৰা আৰু গেব্ৰিয়েলা নামৰ তেওঁৰ তিনিগৰাকী ভনীয়েক আছিল 

১৬ বছৰ বয়সত তেওঁ ১৫ বছৰীয়া আইৰিনাৰ ফাৰ্নাণ্ডেজক তাইৰ কিন্চেন্যেৰাত লগ পায় ১৯৯০ চনৰ ২৮ ডিচেম্বৰত দুয়োৰে বিবাহ সম্পন্ন হয় দুয়োজনে ১৯৯১ চনত ইটালীলৈ আহে আৰু এবছৰ পিছত তেওঁলোকৰ পুত্ৰ থিয়াগ'ৰ জন্ম হয় ক্লাব আৰু জাতীয় দলৰ হৈ লাহে লাহে খ্যাতি অৰ্জন কৰা বাটিষ্টুটাই বহু বিজ্ঞাপন আৰু টেলিভিজন অনুষ্ঠানত অংশ ল'বলৈ সুযোগ পায়

১৯৯৭ চনত বাটিষ্টুটাৰ দ্বিতীয় পুত্ৰ লুকাছ আৰু ১৯৯৯ চনত তৃতীয় পুত্ৰ জ'কুইনৰ জন্ম হয় পিছত শ্বামেল নামৰে তেওঁ আন এক পুত্ৰ জন্ম হয় ২০০০ চনত তেওঁ পৰিয়ালৰ সৈতে ৰোমলৈ যায় আৰু এ এছ ৰ'মাৰ হৈ খেলে শ্বামেলৰ জন্মৰ দুবছৰ পিছত বাটিষ্টুটাক ইণ্টাৰ মিলানলৈ ল'নত পঠিওৱা হয় ১২ বছৰ ইটালীত খেলাৰ পিছত ২০০৩ চনত তেওঁ সপৰিয়ালে কাটাৰলৈ যায় আৰু স্থানীয় দল আল্-আৰবিৰ হৈ খেলাত সন্মতি প্ৰকাশ কৰে 

ইটো-সিটো আঘাতেৰে জৰ্জৰিত হৈ পৰা বাটিষ্টুটাই আল্-আৰবিত থাকোঁতেই ২০০৫ চনৰ মাৰ্চত অৱসৰ গ্ৰহণ কৰে ইয়াৰ পিছত তেওঁ পৰিয়ালৰ সৈতে অষ্ট্ৰেলিয়াৰ পাৰ্থত বাস কৰিবলৈ লয়     , , 22  2006 

তথ্যসূত্ৰ

বাহ্যিক সংযোগ

     
    
 
   ' 10           10
      
    ()

শ্ৰেণী:ফুটবল খেলুৱৈ
শ্ৰেণী:আৰ্জেণ্টিনাৰ ব্যক্তি
গেব্ৰিয়েল লিপমেন () , . .  (1984):  .  . :  '             '          ' -. ,  13  1984: 820. এজন ফ্ৰাঙ্কো-লাক্সেমবাৰ্গৰ পদাৰ্থবিজ্ঞানী আৰু আৱিষ্কাৰক আছিল তেওঁ হস্তক্ষেপৰ ঘটনাৰ ওপৰত আধাৰ কৰি ফটোগ্ৰাফিকভাৱে ৰং পুনৰ প্ৰস্তুত কৰাৰ পদ্ধতিৰ বাবে পদাৰ্থ বিজ্ঞানৰ নোবেল বঁটা জয় কৰিছিল
প্ৰাথমিক জীৱন আৰু শিক্ষা
১৮৪৫ চনৰ ১৬ আগষ্টত লাক্সেমবাৰ্গৰ বনেভয়ত (লাক্সেমবাৰ্গীছ: বৌনেৱেগ) গেব্ৰিয়েল লিপমেনৰ জন্ম হৈছিল৷ সেই সময়ত বনেভই হলেৰিচৰ কমিউনৰ অংশ আছিল (লাক্সেমবাৰ্গিছ: হলেৰেচ) আৰু তাকেই প্ৰায়ে তেওঁৰ জন্মস্থান হিচাপে উল্লেখ কৰা হয় (বনেভয় আৰু হলেৰিচ দুয়োখন ঠাই এতিয়া লাক্সেমবাৰ্গ চহৰৰ জিলা) মেটজৰ ওচৰৰ এনেৰীত জন্মগ্ৰহণ কৰা তেওঁৰ দেউতাক ফৰাচী ইহুদী আইছাইয়ে বনেভইৰ পূৰ্বৰ কনভেণ্টত পৰিয়ালৰ গ্লভছ নিৰ্মাণৰ ব্যৱসায় পৰিচালনা কৰিছিল ১৮৪৮ চনত পৰিয়ালটো পেৰিছলৈ গুচি যায় আৰু লিপমেনক প্ৰথমতে মাতৃ মিৰিয়াম ৰোজে (লেভি) পঢ়াইছিল আৰু তাৰ পিছত তেওঁ লাইচি নেপোলিয়ন (বৰ্তমান লাইচি হেনৰী-চতুৰ্থ)ত পঢ়িছিল তেওঁক গণিতৰ প্ৰতি বিশেষ আগ্ৰহ থকা এজন যথেষ্ট অসাৱধান কিন্তু চিন্তাশীল ছাত্ৰ আছিল বুলি কোৱা হয় ১৮৬৮ চনত পেৰিছৰ ইক'ল নৰ্মেল চুপিৰিয়েৰত ভৰ্তি হয়, য'ত তেওঁ শিক্ষকতা বৃত্তিত প্ৰৱেশ কৰিবলৈ সক্ষম হ'ব পৰা এগ্ৰিগেচন পৰীক্ষাত ব্যৰ্থ হয়, ইয়াৰ পৰিৱৰ্তে পদাৰ্থ বিজ্ঞান অধ্যয়ন কৰাটো পছন্দ কৰে ১৮৭২ চনত ফ্ৰান্স চৰকাৰে তেওঁক হাইডেলবাৰ্গ বিশ্ববিদ্যালয়লৈ এক উদ্দেশ্যত পঠিয়াই দিয়ে আৰু গুস্তাভ কিৰ্চহফৰ উৎসাহত তেওঁ বিদ্যুতৰ বিশেষজ্ঞ হ'বলৈ সক্ষম হয় আৰু ১৮৭৪ চনত "ছুমা কাম ল'ড" বৈশিষ্ট্য বিষয়ত ডক্টৰেট ডিগ্ৰী লাভ কৰে , "  18451921",   :       ,      -    150      ,      1908 (:    ,      -                        , 1997), -   . . : ,  1997.  4  2010. ইয়াৰ পিছত ১৮৭৫ চনত লিপমেন পেৰিছলৈ উভতি যায় আৰু ১৮৭৮ চনলৈকে অধ্যয়ন কৰি থাকে আৰু তাৰ পিছত তেওঁ ছৰবনত পদাৰ্থ বিজ্ঞানৰ অধ্যাপক হয়  ,   , 4 . ( : , 1978; ), . 668. (          1945;       1932    .)  ,  19011921,   , , 1967           1908 . ছৰবনত তেওঁ শব্দ আৰু অপটিক্স পঢ়াইছিল৷

শৈক্ষিক সংযোগ
১৮৮৬ চনৰ ৮ ফেব্ৰুৱাৰীৰ পৰা মৃত্যুৰ আগলৈকে লিপমেন একাডেমী অৱ চাইন্সেছৰ সদস্য আছিল আৰু ১৯১২ চনত ইয়াৰ সভাপতি হিচাপে কাৰ্যনিৰ্বাহ কৰিছিল ইয়াৰ উপৰিও তেওঁ লণ্ডনৰ ৰয়েল ছ'চাইটিৰ বিদেশী সদস্য, ব্যুৰো ডেছ লংগিটিডছৰ সদস্য আৰু লাক্সেমবাৰ্গৰ গ্ৰেণ্ড ড্যুকেল ইনষ্টিটিউটৰ সদস্য আছিল ১৮৯২ চনত তেওঁ ছচাইটি ফ্ৰান্সেজ ডি ফটোগ্ৰাফীৰ সদস্য আৰু ১৮৯৬ চনৰ পৰা ১৮৯৯ চনলৈকে ইয়াৰ সভাপতি আছিল৷ , "    ,        ",   ,    ,  708 : ,     , - 2000.   '.   6  2010. লিপমেন ফ্ৰান্সৰ ইনষ্টিটিউট ডি অপটিক থিঅৰিক এট এপ্লিকেৰ অন্যতম প্ৰতিষ্ঠাপক আছিল লিপমেন ১৯০৩১৯০৪ চনলৈকে ফ্ৰান্সৰ জ্যোতিৰ্বিজ্ঞান সমিতি ছ'চাইটি এষ্ট্ৰ'নমিক ডি ফ্ৰান্স (এচএএফ)ৰ সভাপতি আছিল      , 1911, . 25, . 581586

সন্মান
১৮৮১ চনৰ ২৯ ডিচেম্বৰত লিপমেনক নাইট অৱ দ্য লিজিয়ন অৱ অনাৰ হিচাপে নিযুক্তি দিয়া হয়, ১৮৯৪ চনৰ ২ এপ্ৰিলত অফিচাৰলৈ, ১৯০০ চনৰ ১৪ ডিচেম্বৰত কমাণ্ডাৰলৈ আৰু ১৯১৯ চনৰ ৬ ডিচেম্বৰত গ্ৰেণ্ড অফিচাৰৰ পদমৰ্যাদালৈ পদোন্নতি দিয়া হয় 

লাক্সেমবাৰ্গ চহৰত লিপমেনৰ নামেৰে মৌলিক বৈজ্ঞানিক গৱেষণাৰ এটা প্ৰতিষ্ঠানৰ নামকৰণ কৰা হয় (চেণ্টাৰ ডি ৰেচেৰ্চ পাব্লিক গেব্ৰিয়েল লিপমেন) যিটোক ২০১৫ চনৰ ১ জানুৱাৰীত আন এটা ডাঙৰ গৱেষণা কেন্দ্ৰৰ সৈতে একত্ৰিত হৈ নতুন লাক্সেমবাৰ্গ বিজ্ঞান আৰু প্ৰযুক্তি প্ৰতিষ্ঠান (লিষ্ট) হিচাপে গঠন কৰা হয়   2015, . , 264

ব্যক্তিগত জীৱন
১৮৮৮ চনত লিপমেনে ঔপন্যাসিক ভিক্টৰ চেৰবুলিজৰ কন্যাক বিয়া কৰায় ১৯২১ চনৰ ১২ জুলাইত কানাডাৰ পৰা আহি থকা অৱস্থাত ফ্ৰান্সৰ ভাপ জাহাজত তেওঁৰ মৃত্যু হয়" , ,   ",    , 14  1921.

তথ্যসূত্ৰ
ডাচ্চ ভাষাত গেভাকালাৰ-ফিল্মৰ বিজ্ঞাপন চন অজ্ঞাত
গেভাকালাৰ  () এক ৰঙীন মোচন পিকচাৰ প্ৰক্ৰিয়া ১৯৪৭ চনত বেলজিয়ামৰ গেভাৰ্টে ইয়াক প্ৰৱৰ্তন কৰিছিল আৰু ই আগফাকালাৰৰ সহযোগী প্ৰতিষ্ঠান আছিল ১৯৫০ৰ দশকত এই প্ৰক্ৰিয়া আৰু কোম্পানীটো ফলে-ফুলে জাতিস্কাৰ হৈ উঠে; কাৰণ অন লকেচন শ্বুটিঙৰ বাবে ই উপযোগী আছিল ১৯৬৪ চনত দুয়োটা কোম্পানীয়ে একত্ৰিত হৈ আগফা-গেভাৰ্ট (-) গঠন কৰে আৰু ১৯৮০ৰ দশকলৈ ফিল্ম ষ্টক উৎপাদন কৰি থাকে
ইতিহাস
যদিও ১৯৪৭ চনত গেভাৰ্টে প্ৰথমবাৰৰ বাবে গেভাকালাৰ নিৰ্মাণ কৰিছিল, ব্ৰেণ্ড নামটো তিনি বছৰৰ পিছতহে সুৰক্ষিত কৰা হৈছিল, কাৰণ কোম্পানীয়ে এই নামটো আন কোনোৱে দাবী নকৰে বুলি ধৰি লৈছিল তেওঁলোকৰ আভ্যন্তৰীণ আলোচনী - ত কোম্পানীয়ে গেভাকালাৰৰ  দুটা প্ৰাৰম্ভিক প্ৰকাৰ নিৰ্দিষ্ট কৰিছিল: এটা দিনৰ পোহৰত চিত্ৰগ্ৰহণৰ বাবে আৰু এটা কৃত্ৰিম পোহৰত চিত্ৰগ্ৰহণৰ বাবে দুয়োটাই ৩৫ মিলিমিটাৰৰ সৰু ফৰ্মেট ফিল্মত উপলব্ধ আছিল দ্বিতীয় বিশ্বযুদ্ধৰ পিছৰ সময়ছোৱাত গেভাৰ্টেই ৰঙীন ছবি নিৰ্মাণ কৰা প্ৰথমটো কোম্পানী বুলি দাবী কৰা হৈছে যদিও ৰুজেন্সে এই দাবীক লৈ সন্দেহ প্ৰকাশ কৰিছে ফেৰানিয়াই ইতিমধ্যে ১৯৪২-১৯৪৪ চনৰ ভিতৰত আৰু পুনৰ ১৯৫১ চনত এক ডায়েপজিটিভ ফিল্ম নিৰ্মাণ কৰিছিল
গেভাকালৰত চিত্ৰগ্ৰহণ কৰা কেইখনমান ছবি
নাম চনদেশভাষা  টোকা    ১৯৪৯   গেভাকালাৰত চিত্ৰগ্ৰহণ কৰা প্ৰথম ছবি ১৯৫০  হাংগেৰীগেভাকালাৰত হাংগেৰীৰ প্ৰথম পূৰ্ণদৈৰ্ঘ্য ছবি কল্য়াণম পান্নিপ্পাৰ১৯৫২ তামিলভাৰত আংশিক ৰঙীন প্ৰথম তামিল আৰু দক্ষিণ ভাৰতীয় ছবি "এংগু চেন্দ্ৰাই"ৰ গীতটো গেভাকালাৰত  চিত্ৰগ্ৰহণ কৰা হৈছেছাহেনশ্বাহ ১৯৫৩  ভাৰতগেভাকালাৰত প্ৰথম সম্পূৰ্ণ পূৰ্ণদৈৰ্ঘ্যৰ  ভাৰতীয় ছবিমেৰা নাম হ্যায় মোহব্বত১৯৫৫ পাকিস্তান 

তথ্যউৎস

 বাহ্যিক সংযোগ 

শ্ৰেণী:চলচ্চিত্ৰ আৰু ভিডিও প্ৰযুক্তি
গেলিচিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ গেলিচিয় সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান   প্ৰবন্ধ আছে
পৰিসংখ্যা
 চনত গেলিচিয় ৱিকিপিডিয়াৰ   টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে মুঠ সম্পাদনা সংখ্যা  পৰিসংখ্যা

বাহ্যিক সংযোগ
গেলিচিয় ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
220
গেলিলিঅ গেলিলি (ইংৰাজী: ) (; জন্ম ১৫ফেব্ৰুৱাৰী ১৫৬৪ (1978, . 1).    '        ,          .  1582              .   ,           .   ৮ জানুৱাৰী ১৬৪২    .  11  2007), একাধাৰে এজন ইটালী দেশৰ পদাৰ্থবিদ, গণিতজ্ঞ, জ্যোতিৰ্বিদ আৰু দাৰ্শনিক আছিল আৰু তেওঁ বৈজ্ঞানিক বিপ্লৱৰ সৈতে ওতপ্ৰোত ভাৱে জড়িত ব্যক্তি আছিল 
তেওঁৰ উল্ল্যেখযোগ্য অৱদানবোৰৰ ভিতৰত আছিল দূৰবীক্ষণ যন্ত্ৰৰ উন্নতি সাধন আৰু জ্যোতিৰ্বিজ্ঞানৰ গুৰুত্বপূৰ্ণ পৰ্য্যবেক্ষণ কিছুমান যিবোৰে কপাৰ্নিকাছৰ মতবাদক পূৰ্ণ সমৰ্থন দিছিল গেলিলিঅক "আধুনিক পৰ্য্যবেক্ষণ জ্যোতিৰ্বিদ্যা", "আধুনিক পদাৰ্থ বিজ্ঞান", আনকি "বিজ্ঞান", তথা "আধুনিক বিজ্ঞান চৰ্চাৰ পিতৃস্বৰূপ" আখ্যা দিয়া হয় (2007).

তথ্য সংগ্ৰহ

বাহ্যিক সংযোগ

শ্ৰেণী:ইটালীৰ ব্যক্তি
শ্ৰেণী:গণিতজ্ঞ
শ্ৰেণী:জ্যোতিৰ্বিজ্ঞানী
শ্ৰেণী:দাৰ্শনিক
গেষ্ট্ৰ'চিলাছ একুটিফ'লিয়াছ () হৈছে অসম (ভাৰত), পূব হিমালয়, নেপাল, ম্যানমাৰ আৰু ভিয়েটনামত পোৱা এবিধ অৰ্কিড প্ৰজাতি       বৈজ্ঞানিক নামকৰণৰ ক্ষেত্ৰত নিৰ্দিষ্ট উপনাম -ৰ অৰ্থ "কাঁইটীয়া পাত" ই উদ্ভিদজোপাৰ পাতৰ বৈশিষ্ট্যপূৰ্ণ আকৃতিক বুজায়

তথ্য সংগ্ৰহ

শ্ৰেণী:অৰ্কিড
শ্ৰেণী:উদ্ভিদজগত
শ্ৰেণী:অসমত পোৱা অৰ্কিডসমূহ
গেহাদ হামদি () হৈছে লিংগভিত্তিক হিংসাৰ বিৰুদ্ধে কাম কৰা ইজিপ্তৰ এগৰাকী দন্ত চিকিৎসক আৰু নাৰীবাদী কৰ্মী ২০২২ চনত তেওঁ বিবিচি ১০০ মহিলাৰ ভিতৰত অন্যতম হিচাপে নিৰ্বাচিত হয় তেওঁ স্পিক আপ নামৰ সংগঠনটো প্ৰতিষ্ঠা কৰে আৰু কানেক্টিং হিউমেনিটিৰ অন্যতম নেত্ৰী

হামডিয়ে অক্টোবৰ বিশ্ববিদ্যালয়ৰ পৰা আধুনিক বিজ্ঞান আৰু কলাৰ বাবে দন্ত অস্ত্ৰোপচাৰত স্নাতক ডিগ্ৰী লাভ কৰে

 কৰ্মজীৱন 
স্পিক্ আপ 
হামডীয়ে ২০২০ চনত স্পিক আপ প্ৰতিষ্ঠা কৰে, যিটো এটা নাৰীবাদী পদক্ষেপ৷ সংগঠনটোৱে ছ'চিয়েল নেটৱৰ্কৰ জৰিয়তে লিংগ হিংসা, যৌন নিৰ্যাতন আৰু ধৰ্ষণৰ আক্ৰমণকাৰীক চিনাক্ত কৰিবলৈ কাম কৰেস্পিক আপে মহিলাসকলক হাৰাশাস্তিৰ বিষয়ে মাত মাতিবলৈ উৎসাহিত কৰে, আইনী আৰু আৱেগিক সহায় আগবঢ়ায় ইয়াৰ উপৰিও ই কৰ্তৃপক্ষক গোচৰ চলাবলৈ আৰু আইন সলনি কৰিবলৈ হেঁচা প্ৰয়োগ কৰে আৰু সংবাদ মাধ্যমত ধৰ্ষণ সংস্কৃতিৰ আখ্যানসমূহৰ ওপৰত আলোকপাত কৰে ২০২১ চনৰ মাৰ্চ মাহত ইজিপ্তত মহিলা যৌনাংগ বিকৃতকৰণক অপৰাধমূলক বুলি গণ্য কৰা আৰু ৬ গৰাকী ছোৱালীক যৌন নিৰ্যাতন চলোৱাৰ অভিযোগত মাইকেল ফাহমীৰ বিৰুদ্ধে গোচৰ চলোৱাৰ সৈতে স্পিক আপ জড়িত আছিল

 কানেক্টিং হিউমেনেটি 
হামডি কানেক্টিং হিউমেনিটিৰ অন্যতম নেতা৷ কানেক্টিং হিউমেনিটি এটা কৰ্মী গোট যি গাজাৰ লোকসকলক দান কৰা ই-চিমৰ জৰিয়তে ইণ্টাৰনেটৰ ব্যৱহাৰ প্ৰদান কৰে, যাৰ ফলত তেওঁলোকে গাজাৰ বাহিৰৰ নেটৱৰ্কৰ সৈতে সংযোগ স্থাপন কৰিব পাৰে
 বঁটা-স্বীকৃতি 

  100 "প্ৰেৰণাদায়ক আৰু প্ৰভাৱশালী মহিলা" তালিকা, ২০২২
 গোল্ড এৱাৰ্ড বিজয়ী: দ্য ষ্টেভি এৱাৰ্ডছৰ দ্বাৰা লিংগত বছৰৰ সামাজিক পৰিৱৰ্তন নিৰ্মাতা, ২০২২
 বিশ্ব ন্যায় মঞ্চ, ২০২২ত সম অধিকাৰ আৰু বৈষম্যহীনতা বঁটাৰ বাবে চূড়ান্ত প্ৰতিযোগী
 আইডেক্স মানৱীয় নায়ক বঁটাৰ বাবে চূড়ান্ত প্ৰতিযোগী, ২০২২
 মহিলা ক্ষুদ্ৰ আৰু মজলীয়া উদ্যোগ নেতাসকলৰ দ্বাৰা চেঞ্জমেকাৰ আৰু মানৱীয় বঁটা উদ্যোগী মধ্যপ্ৰাচ্য আৰু মাষ্টাৰকাৰ্ডৰ দ্বাৰা বঁটা, ২০২২
 4 দ্বাৰা আন্তৰ্জাতিক মানৱীয় বঁটা, ২০২১
 আফ্ৰিকা মহিলা উদ্ভাৱন আৰু উদ্যোগীকৰণ মঞ্চ (), ২০২১ৰ দ্বাৰা মহিলা সবলীকৰণ বঁটাৰ বাবে চূড়ান্ত প্ৰতিযোগী
 তথ্যসূত্ৰ 

শ্ৰেণী:চিকিৎসাবিদ
শ্ৰেণী:নাৰীবাদী
শ্ৰেণী:ইজিপ্তৰ নাৰী অধিকাৰ কৰ্মী
শ্ৰেণী:ইজিপ্তৰ ব্যক্তি
গেৰী স্নাইডাৰ (; জন্ম ৮ মে', ১৯৩০) এজন আমেৰিকান কবি, প্ৰবন্ধকাৰ, বক্তা, আৰু পৰিবেশ কৰ্মী তেওঁ "বিট্ প্ৰজন্ম" আৰু "চান ফ্ৰান্সিছক' নৱজাগৰণ" লগত জড়িত আছিল তেওঁক  ৰ "পয়েট ল'ৰেট" বুলিও অভিহিত কৰা হয় , "    : , ,          "  ,  22,  2 (2006) : 0832-6193" '           .         (1991),        '    .'          ,    '                 .'" স্নাইডাৰে কবিতাৰ বাবে পুলিৎজাৰ বঁটা লাভ কৰিছিল তেওঁৰ কৰ্মৰাজীত বৌদ্ধ ধৰ্ম আৰু প্ৰকৃতিৰ প্ৰভাৱ দেখিবলৈ পোৱা যায় স্নাইডাৰে বহু সাহিত্য কৰ্ম পুৰণি চীনা ভাষা আৰু আধুনিক জাপানী ভাষাৰ পৰা ইংৰাজীলৈ অনুবাদ কৰিছে বহু বছৰ ধৰি তেওঁ কেলিফ'ৰ্নিয়া বিশ্ববিদ্যালয়ত শিক্ষাদান কৰিছিল আৰু কিছুকাল কেলিফ'ৰ্নিয়া আৰ্ট্ছ কাউঞ্চিলৰ লগতো জড়িত আছিল

সাহিত্যকৃতি
মিথ্ছ এণ্ড টেক্সট্ছ (১৯৬০)
ছিক্স চেক্ছন্ছ ফ্ৰম মাউণ্টেইন্ছ এণ্ড ৰিভাৰ্ছ ৱিদাউট এ'ণ্ড (১৯৬৫)
দা বেক কাউণ্ট্ৰী (১৯৬৭)
ৰিপ্ৰেপ্ এণ্ড ক'ল্ড মাউণ্টেইন পয়েম্ছ (১৯৫৯)
ৰিগাৰডিং ৱেভ (১৯৬৯)
আৰ্থ হাউছহ'ল্ড (১৯৬৯)
টাৰ্টল আইলেণ্ড (১৯৭৪)
দা অ'ল্ড ৱে'জ
হি হু হাণ্টেদ বাৰ্ডছ ইন্ হিজ ফাদাৰ্ছ ভিলেজ: দা ডাইমেন্ছন্ছ অৱ অ হাইডা মিথ
দা ৰিয়েল ৱৰ্ক
পেছেজ থ্ৰু ইণ্ডিয়া
লেফ্ট আউট ইন দা ৰেইন
দা প্ৰেক্টিছ অৱ দা ৱাইল্ড
ন' নেচাৰ: নিউ এণ্ড চিলেক্টেড পয়েম্ছ
এ প্লে'ছ ইন স্পে'ছ
দা গেৰী স্নাইডাৰ ৰিডাৰ
সা হাই চিয়েৰা অৱ কেলিফ'ৰ্নিয়া
ডেঞ্জাৰ অন পিক্ছ
বেক অন দা ফায়াৰ:এছেইজ
টামালপাইছ ৱাকিং
দি এটিকেট অৱ ফ্ৰীডম

তথ্যসংগ্ৰহ

গ্ৰন্থপঞ্জী
 এন চাৰ্টাৰ: দা প'ৰ্টেবল বিট ৰিডাৰ (১৯৯২)
 এণ্টনি হাণ্ট: জেনেচিছ, ষ্ট্ৰাক্ছাৰ এণ্ড মিনিং ইন গেৰী স্নাইডাৰ্ছ মাউণ্টেইন্ছ এণ্ড ৰিভাৰ্ছ ৱিদাউট এণ্ড (২০০৪)
 জ'ৱান কাইগাৰ: ষ্ট্ৰেঞ্জ বিগ মুন: জাপান এণ্ড ইণ্ডিয়া জাৰ্নাল্ছ (২০০৮)
 জন চুইটাৰ: প'য়েট্ছ অন দা পিক্ছ (২০০২)

লগতে চাওক
এলেন গিন্সবাৰ্গ
গ্ৰেগোৰি কোৰসো
উইলিয়াম বাৰোজ
জ্যাক কেৰুয়াক
লৰেঞ্চ ফেৰলিংঘেট্টি

বাহ্যিক সংযোগ
গ্যাৰি স্নাইডাৰত জীৱনী
গ্যাৰি স্নাইডাৰত জীৱনী
গ্যাৰি স্নাইডাৰত সাক্ষাৎকাৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান কবি
শ্ৰেণী:সাহিত্য আন্দোলন
শ্ৰেণী:বিট আন্দোলন
শ্ৰেণী:পুলিৎজাৰ বঁটা বিজয়ী
গেৰী ব্ৰুছ ৰুভকুন (; জন্ম: ২৬ মাৰ্চ ১৯৫২) এগৰাকী আমেৰিকান আণৱিক জীৱবিজ্ঞানী আৰু মেছাচুচেটছ জেনেৰেল চিকিৎসালয়ৰ পৰা নবেল বঁটা বিজয়ী আৰু বষ্টন হাৰ্ভাৰ্ড মেডিকেল স্কুল বংশগতিৰ অধ্যাপক 

ৰুভকুনে এনে এক পদ্ধতি আৱিষ্কাৰ কৰিছিল যাৰ দ্বাৰা ভিক্টৰ এম্ব্ৰ'ছে আৱিষ্কাৰৰ কৰা প্ৰথম মাইক্ৰ আৰ. এন. এ. () লেট-৭-এ সেই লক্ষ্যসমূহলৈ অসম্পূৰ্ণ আধাৰ-যোৰৰ জৰিয়তে লক্ষ্য বাৰ্তা মাইক্ৰ আৰ. এন. এ.ৰ জৰিয়তে প্ৰাণীকুলৰ ক্ৰমবিবৰ্তনৰ ইতিহাসত সংৰক্ষিত হৈ থাকে এই  সম্পৰ্কীয় আৱিষ্কাৰসমূহে অভূতপূৰ্ব সূক্ষ্ম পৰিসৰত আৰ এন এ নিয়ন্ত্ৰণৰ ব্যৱস্থাৰ জৰিয়তে এক নতুন জগত উন্মোচন কৰিলে ৰুভকুনে বয়স বৃদ্ধি আৰু বিপাক নিয়ন্ত্ৰণত ইনচুলিন সদৃশ সংকেতৰ বহুতো বৈশিষ্ট্যও আৱিষ্কাৰ কৰিছিল 

২০১৯ চনত তেওঁ আমেৰিকান ফিলোসোফিকেল ছ 'চাইটিৰ সদস্য নিৰ্বাচিত হৈছিল মাইক্ৰ আৰ. এন. এ. আৱিষ্কাৰ আৰু উত্তৰ-প্ৰতিলিপি জিন নিয়ন্ত্ৰণত ইয়াৰ ভূমিকাৰ বাবে ৰুভকুনক ভিক্টৰ এম্ব্ৰ'ছৰসৈতে যুটীয়াভাবে ২০২৪ চনৰ শৰীৰতত্ত্ব বা চিকিৎসা বিজ্ঞানৰ নোবেল বঁটা প্ৰদান কৰা হয়

 প্ৰাৰম্ভিক জীৱন আৰু শিক্ষা 

১৯৫২ চনৰ ২৬ মাৰ্চ তৰিখে আমেৰিকা যুক্তৰাষ্ট্ৰৰ বাৰ্কলে কেলিফোৰ্ণিয়াৰ এক ইহুদী পৰিয়ালত গেৰী ৰুভকুনৰ জন্ম হৈছিল তেওঁৰ পিতৃ ছেমুৱেল ৰুভকুন আৰু মাতৃ ডোৰা ৰুভকুন

ৰুভকুনে ১৯৭৩ চনত বাৰ্কলেৰ কেলিফৰ্ণিয়া বিশ্ববিদ্যালয়ৰ পৰা জৈৱ পদাৰ্থ বিজ্ঞান মুখ্য বিষয় লৈ কলাৰ স্নাতক (বি. এ.) লাভ কৰিছিল ১৯৮২ চনত হাৰ্ভাৰ্ড বিশ্ববিদ্যালয় পৰা তেওঁ ডক্টৰ অৱ ফিলোচফি (পিএইচডি) লাভ কৰে তেওঁ ফ্ৰেডেৰিক এম. অউচুবেল পৰীক্ষাগাৰত ডক্টৰেট অধ্যয়ন কৰিছিল ইয়াত তেওঁ বেক্টেৰিয়াজনিত নাইট্ৰ" জেন স্থায়িত্ব জিনৰ অনুসন্ধান কৰিছিল ৰুভকুনে মেছাচুচেটছ ইনষ্টিটিউট অৱ টেকন 'লজি (এম. আই. টি.) ত ৰবাৰ্ট হৰভিট্জ আৰু হাৰ্ভাৰ্ডৰ ৱালটাৰ গিলবাৰ্টৰ সৈতে পোষ্ট-ডক্টৰেল গৱেষণা সম্পূৰ্ণ কৰিছিল

তথ্যসূত্ৰ

বাহ্যিক সংযোগ
গো, ডগ গো! () হ'ল আমেৰিকান টেলিভিশন এনিমেটেড কাৰ্টুন চিৰিজ এইটো ২৬ জানুৱাৰী ২০২১ পৰা আৰম্ভ হয়, যাৰ প্ৰথম পৰ্ব আছিল "ওয়েলকম টো পাওষ্টন" এই কাৰ্টুনৰ প্ৰধান দুটা চৰিত্ৰ হ'ল টেগ বাৰ্কাৰ আৰু স্কুচ পুচ

 অভিনয়ত 

 মিচেলা লুচি - টেগ বাৰ্কাৰ
 কালাম শোনিকাৰ - স্কুচ পুচ
 কেটি গ্ৰিফিন - মা বাৰ্কাৰ
 মাৰ্টিন ৰোচ - পাও বাৰ্কাৰ
 তাজজা ইচেন - চেডাৰ বিস্কুট
 লিয়ন স্মিথ - স্পাইক বাৰ্কাৰ  গিলবাৰ বাৰ্কাৰ
 লিণ্ডা বালানটাইন - লেডী লিডিয়া
 যিহোচুৱা গ্ৰাহাম - চেম হুইপেট
 জৰিনা ৰোচা - কিট হুইচাৰটন
 দেৱেন মেক - ফেচাৰ
 ডেভিদ বেৰ্ণি - ফ্ৰেংক
 আনন্দ ৰাজাৰাম - বীন
 জেৰাৰ্ড মেককাৰ্থি - লিও
 জুলি লেমিউক্স - হেটি
 পল বাকলি, ৰেনো চেলমচাৰ আৰু জো ডি'এণ্ড্ৰিয়া - দ্য বৰকাপেল্লা

 তথ্য সংগ্ৰহ 

 বাহ্যিক সংযোগ 

 
 

শ্ৰেণী:ইংৰাজী ভাষাৰ দূৰদৰ্শন ধাৰাবাহিক
গো-কালিকা পূজা হ'ল সোণোৱাল কছাৰী সকলৰ ধৰ্মীয় লোকবিশ্বাসৰ লগত জড়িত এক পূজা গো-পূজাৰ আন এটা নাম হৈছে গো-কালিকা পূজা গৰু বিহুৰ দিনা অসমৰ কৃষিজীৱী সকলোৱে ঘৰৰ গৰু কেইটাক মাহ-হালধিৰে গা-পা ধুওৱাৰ উপৰিও সন্ধিয়া পিঠা-পনা খুৱাই ন-পঘাৰে আদৰি আনি জাগ দি গো-পূজা কৰাৰ পৰম্পৰা অতীত কালৰ পৰা প্ৰচলিত লোকাচাৰঅসমৰ সংস্কৃতি অধ্যয়ন, সম্পাদক-মৃণালী কাগয়ুং, প্ৰকাশক-সৰস্বতী, ২০২০,গোলাঘাট অসমৰ অন্যান্য সমাজেও গৰুৰ বেমাৰ-আজাৰ হ'লে শিৱৰ বাহন বৃষভ আৰু শিৱৰ প্ৰসাদৰূপে প্ৰধানকৈ ভাং এচিলিম খুৱাই নামান্তৰত গো-কালিকা পূজা আয়োজন কৰে ইয়াতকৈ সোণোৱাল কছাৰীসকলৰ এই পূজাৰ পৰম্পৰা ভালেখিনি পৃথক তেওঁলোকে অঞ্চলভেদে কুকুৰা বলি দি গো-কালিকা পূজা আয়োজন কৰা দৃষ্টিগোচৰ হয় এই পূজাৰ দিনা ঘৰৰ সকলো উপবাসে থাকে আৰু গধূলি সময়ত গৰুক পিঠা-পনা খুওৱাৰ পাছত গোহালিত নগছি চাকি-শলিতা জ্বলাই, ন-ভাগ নৈবেদ্যৰ পাতত খাদ্যৰ উপকৰণসমূহ দি তৰোৱালখন লৈ "খ্ৰীং খ্ৰীং খ্ৰীং তাও "বুলি সাতবাৰ তৰোৱালখন শূন্যতে ঘূৰায় ইয়াৰ পাছত গোহালিৰ বাহিৰত কুকুৰা বলি দি কুকুৰাৰ মাংসৰে তৰকাৰী ৰান্ধি গৰখীয়াৰ সৈতে ভোজ-ভাত খায় অন্য সময়ত কৰিলে গোহালিৰ কাষতে মাহ-প্ৰসাদ, কল, পিঠা আদিৰে এই গো-কালিকা পূজা আয়োজন কৰা হয়, বলি দিয়া নহয়অসমৰ লোকসংস্কৃতিৰ আভাস, লেখক - ড নবীন চন্দ্ৰ শৰ্মা, প্ৰকাশক-বাণী প্ৰকাশ প্ৰাইভেট লিমিটেড, ২০২১-গুৱাহাটী

 পূজাৰ উপকৰণ 
গো-কালিকা পূজাৰ উপকৰণবোৰ হ'ল- ন-ভাগ নৈবেদ্যৰ পাত, নগছি চাকি-শলিতা, বিচনি এখন, কাঠৰ তৰোৱাল, গদা এডাল, বাঁহৰ হিলৈ, নটা গুলি (কেঁচা হালধিৰ পৰা বনোৱা), তিনিটা কুকুৰা (এটা ৰঙা কুকুৰা বসুমতীৰ বাবে, এজনী ৰঙা মাইকী কুকুৰা লক্ষ্মীৰ বাবে আৰু আনটো বছৰটো সুকলমে পাৰ কৰাৰ বাবে), এটা কুকুৰা কণী, তামোল-পাণ আদিপুৰণি অসমীয়া সমাজ আৰু সংস্কৃতি, লেখক- মহেশ্বৰ নেওঁগ, প্ৰকাশক -বাণী মন্দিৰ, ১৯৫৭

 তথ্য সংগ্ৰহ 

শ্ৰেণী:অসমৰ সংস্কৃতি
গোঁসাই উলিওৱা মেলা মধ্য অসমৰ নগাঁও জিলাৰ পশ্চিমাঞ্চল আৰু মৰিগাঁও জিলাত অনুষ্ঠিত এক লোক-উৎসৱ এই উৎসৱ বহাগ-জেঠ মাহত পালন কৰা হয়

তাৎপৰ্য
গোঁসাই উলিওৱা মেলাত ৰজাঘৰে ৰখা প্ৰতিষ্ঠা কৰা গোঁসাইক এবছৰৰ মূৰত ৰাইজৰ দৰ্শনৰ বাবে মুকলি ঠাইলৈ উলিয়াই অনা হয় উক্ত স্থানত ঢাল-তৰোৱাল লৈ নানা খেল-ধেমালি কৰি প্ৰজাক আমোদ দি মেলা পতা হয়

কিম্বদন্তি
কাহিনীমতে শংকৰদেৱৰ নাতি-বোৱাৰী আই কনকলতা আৰু দামোদৰে শংকৰদেৱৰ জন্ম ঠাইৰ চিন বিচাৰি বৰদোৱালৈ আহোঁতে তিহুলীয়া বিলৰ পাৰত চাতুৱা নামে মিকিৰ ৰজাক তেওঁলোকৰ গাঁৱত লগ পায় দামোদৰ দেৱক সহায় কৰিবলৈ ৰজাই সৈন্য-সামন্ত দি হাবি-বন কাটি আগুৱাই গৈ বৰদোৱা থান পায় তাতে মিকিৰ ৰজাই দামোদৰ দেৱৰ শিষ্যত্ব গ্ৰহণ কৰে পিছত এদিন গুৰুৱে সেই ঠাইত ফল্গু উৎসৱৰ বিষয়ে সোধাত ৰজাই সেই উৎসৱ তাত পতা নহয় বুলি কয়; কিন্তু গুৰুৰ ইচ্ছা অনুসৰি বহাগ বিহুৰ পিছৰ গুৰুবাৰত(বৃহস্পতিবাৰ) পাত্ৰ-মন্ত্ৰীসহিতে গোঁসাই ফুৰোৱা মেলা পাতে

সময়
নগাঁওৰ বাৰপূজীয়াৰ মিকিৰ গাঁৱত পোনতে এই মেলা পতা হৈছিল পিছৰ কালত ফল্গূৎসৱৰ পিছত পঞ্জিকাৰ গণনামতে প্ৰতিবছৰে বহাগ মাহত এই উৎসৱ পালন কৰা হয়

ৰীতি-নীতি
উৎসৱৰ দিনা পুৱাই বৰঢোল বজাই ঢোল-সাৰ(জাননী) দিয়ে তাৰপিছত নামঘৰৰ মণিকূটৰ পৰা খাটোলাত গোঁসাই উলিয়াই আনি ৰীতিমতে গোঁসাই ধুওৱা হয় গোঁসাই ধুওৱা পানী মটিত পৰিবলৈ নিদিয়াকৈ তামৰ কাঁহী এখনৰ ওপৰত এই কাৰ্য কৰা হয় আৰু পিছত সেই পানী পদজল হিচাপে ভকতে গ্ৰহণ কৰে পিছত গোঁসাইক ন-বস্ত্ৰ-অলংকাৰেৰে সজাই খাটোলাত তুলি প্ৰতিষ্ঠা কৰি নামকীৰ্তন কৰে আৰু ফাকুগুড়ি ছটিয়াই দিয়ে সকলোৱে সেৱা কৰে তাৰপিছত উংসৱথলীত কলপাতেৰে সজা তিনিখন ৰভাৰ এখনত গোঁসাই, এখনত ৰজা-ডেকাৰজা, আৰু আনখনত ডা-ডাঙৰীয়াসকল বহে নাম-কীৰ্তন কৰি বৰঢোলৰ তালে তালে খেল-ধেমালি কৰে শেষত গোঁসাইক পুনৰ নামঘৰত প্ৰৱেশ কৰোৱাব লওঁতে দুৱাৰমুখত ভেটা দিয়া হয় শালীন বাদানুবাদ কৰি শেষত গোঁসাইক মণিকূটত পুনৰ স্থাপন কৰা হয়
বনমালা-ধূপমালা
তুলসীৰ দৰে পৱিত্ৰ জ্ঞান কৰা বনমালা আৰু ধূপমালা গুল্মজাতীয় গছ ইয়াৰ আঁহ পকাই পকাই মূৰত পিন্ধিব পৰাকৈ মালা সজা হয় ৰজা আৰু ডেকা ৰজাক বনমালা আৰু বৰঢুলীয়াল ধূপমালাৰ মালা দিয়া হয়

বাহ্যিক সংযোগ
 গোঁসাই উলিওৱা মেলা 

তথ্য সূত্ৰ

শ্ৰেণী:অসমৰ সংস্কৃতি
শ্ৰেণী:লোক-সংস্কৃতি
গোকুল পাঠক অসমৰ বৰপেটাৰ এগৰাকী প্ৰখ্যাত লোকশিল্পী, সাহিত্যিক তথা সাংবাদিক তেখেত একেৰাহে গায়ক, বাদক, গীতিকাৰ, নাট্যকাৰ, অভিনেতা, কবি, ইতিহাস প্ৰণেতা, সুবক্তা আৰু প্ৰকৃত সমাজসেৱক আছিল তেখেতক ২০০১ চনত অসম চৰকাৰে বিষ্ণুৰাভা বঁটাৰে সন্মানিত কৰিছিল

প্ৰাৰম্ভিক জীৱন
১৯২৬ চনৰ ১৪ অক্টোবৰত সৰভোগ-বৰনগৰৰ আমগুৰি-সাপনা নামৰ গাওঁত গোকুল পাঠকৰ জন্ম হয়৷ তেওঁৰ দেউতাক আছিল লোকশিল্পী গহীন চন্দ্ৰ পাঠক আৰু মাতৃ পদ্মাৱতী পাঠক৷ দেউতাকৰ পৰাই গোকুল পাঠকে শৈশৱতে বিভিন্ন লোকবাদ্য যেনে খোমক, একতাৰা, খোল, খঞ্জৰি, দোতাৰা আদিৰ লগতে লোকগীতৰো প্ৰশিক্ষণ লাভ কৰে৷

তেওঁ কেতেকীবাৰী প্ৰাথমিক বিদ্যালয়ত প্ৰাৰম্ভিক শিক্ষা লাভ কৰে৷ বৰনগৰ জুৰোৰাম পাঠক হাইস্কুলৰ পৰা ১৯৪৭ চনত গোকুল পাঠকে প্ৰবেশিকা পৰীক্ষাত উত্তীৰ্ণ হয়৷ তাৰপিছত তেওঁ গুৱাহাটীৰ বি বৰুৱা কলেজ আৰু বৰপেটাৰ মাধৱ চৌধুৰী কলেজত কলেজীয়া শিক্ষা লাভ কৰে৷

সাংসাৰিক জীৱন
১৯৫০ চনত শিক্ষয়ত্ৰী দেৱবালা পাঠকৰ সৈতে তেখেত বিবাহপাশত আৱদ্ধ হয় যদিও ১৯৫৪ চনত পত্নীবিয়োগ ঘটে তেখেতৰ দুটি সন্তান

কৰ্মজীৱন
১৯৪১-১৯৪৭ চনৰ স্বাধীনতা আন্দোলনৰ সময়ত গোকুল পাঠকে মুক্তি আন্দোলনক লৈ ৰচিত তেওঁৰ প্ৰথমখন গানৰ সংকলন 'মুক্তি অভিযান' প্ৰকাশ কৰে৷ পৰৱৰ্ত্তী কালত তেওঁ 'কৃষকৰ জয়গান', 'অবিচাৰ' আদি গ্ৰন্থ ৰচনা কৰে৷ কলেজত অধ্যয়ন কৰি থকা কালত তেওঁ কমিউনিষ্ট দলত সক্ৰিয়ভাৱে অংশ ল'বলৈ আৰম্ভ কৰে৷ ফলত পুলিচৰ হেঁচাত তেওঁ বৰপেটালৈ আহি শিক্ষা গ্ৰহণ কৰিব লগা হয়৷

তেওঁ পোন্ধৰ বছৰ কাল গুৱাহাটী অনাতাঁৰ কেন্দ্ৰ যোগে লোকগীত পৰিবেশন কৰে৷

অৱদান
গোকুল পাঠকে 'আমাৰ দেশ' নামৰ এখন বাতৰি কাকত উলিয়াইছিল আৰু ১৯৬৮ চনৰপৰা ১৯৯০ চনলৈ কাকতখন তেখেতে নিজে সম্পাদনা কৰিছিল তেখেতে 'ৰূপান্তৰ' নামৰ এখন আলোচনীৰো সম্পাদক আছিল এই আলোচনীখন তেখেতে ১৯৬১ চনৰপৰা ১৯৬৮ চনলৈ চলাই আছিল 

গ্ৰন্থ
লেৰেলা ফুলৰ সৌৰভ বিচাৰি (গীতৰ সংকলন)
মুক্তি অভিযান (গীতৰ সংকলন)
কৃষকৰ জয়গান
অবিচাৰ
বৰপেটা সত্ৰৰ ইতিহাস
হাদিৰাই চকুলো টোকে
এই বিপ্লৱ কিয়
জীয়া নৈৰ পাৰ
নল দময়ন্তী
ধৰ্ম শ্ৰেষ্ঠ কৃষ্ণ ভকতি
ৰাইজৰ মেল
তথাপিতো হোৱা নাই ক্লান্ত
বসন্ত বাহাৰ
সুৰ মঞ্জৰী
গাই যাওঁ মুকুতিৰ জয়গান
টঙালি বান্ধিবৰ হ'ল
সীতা কবৰত ফুলক অগ্নিফুল
ৰঙে ৰঙে একতাৰ
বাস্তু প্ৰকাশ
সতী ৰাধিকা
অৰুণালৈ বিয়াৰ বজাৰৰ চিঠি
পোহৰৰ বাটেদি
খেতিয়ক
লুইতপৰীয়া বিষ্ণু ৰাভা
অসম অসমীয়াৰ
নৱ জাগৰণ
শিঙৰী ঘৰৰ শিঙা
ভুৰুকাত মহাভাৰত

বঁটা আৰু সন্মান
বিষ্ণু ৰাভা বঁটা (২০০১)
অনন্তৰাম দাস বঁটা
হাউলী বঁটা
বৰপেটা বঁটা
বৰপেটা ৰত্ন
শিল্পী পেন্সন (১৯৮৯)
সাহিত্যিক পেন্সন (২০০৯)

মৃত্যু
২০২০ চনৰ ১০ মে' তাৰিখে বৰপেটা জিলাৰ ব্যক্তিগত চিকিৎসালয় 'অংকুৰম'ত ৯৫ বছৰ বয়সত বাৰ্দ্ধক্যজনিত কাৰণত শিল্পীগৰাকীয়ে শেষ নিশ্বাস ত্যাগ কৰে

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
ধেমাজি জিলাৰ গোগামুখ অঞ্চলৰ অন্যতম শিক্ষানুষ্ঠান গোগামুখ মহাবিদ্যালয় স্থাপিত হয় ১৯৮১ চনত ই গোগামুখ চহৰৰ পৰা দক্ষিণে, গোগামুখ উচ্চতৰ মাধ্যমিক বিদ্যালয় আৰু গোগামুখ ছোৱালী উচ্চ মাধ্যমিক বিদ্যালয়ৰ মাজত অৱস্থিত  বিজ্ঞান আৰু কলা শাখাৰ পাঠদানৰ সুবিধা থকা এই মহাবিদ্যালয় খন দাতিকাষৰীয়া মিংমাং, নলবাৰী, বৰদৈবাম, চাউলধোৱা আদি ঠাইৰ বাবে উচ্চ-শিক্ষাৰ মূল কেন্দ্ৰ ২০০৬ চনত ৰূপালী- জয়ন্তী বৰ্ষ পালন কৰা এই মহাবিদ্যালয় খন ডিব্ৰুগড় বিশ্ববিদ্যালয়ৰ অধীনত স্বীকৃতিপ্ৰাপ্ত

শৈক্ষিক
পাঠ্যক্ৰম সমূহ
 উচ্চতৰ মাধ্যমিক (কলা আৰু বাণিজ্য)
 স্নাতক (কলা আৰু বাণিজ্য)
কলা:
অসমীয়া
ইংৰাজী
অৰ্থনীতি
ৰাজনীতি বিজ্ঞান
শিক্ষা
সমাজ শাস্ত্ৰ 
বুৰঞ্জী
হিন্দী

বাণিজ্য:
একাউণ্টিং আৰু ফাইনেন্স
হিউমেন ৰিছ'ৰ্ছ মেনেজমেন্ট

বাহ্যিক সংযোগ
মহাবিদ্যালয়ৰ ৱেবচাইট 

তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
শ্ৰেণী:ধেমাজি জিলা
শ্ৰেণী:ডিব্ৰুগড় বিশ্ববিদ্যালয়ৰ অধীনস্থ মহাবিদ্যালয়সমূহ
গোগামুখ ধেমাজি জিলাৰ এখন অন্যতম চহৰ এটা চাৰিআলিক কেন্দ্ৰ কৰি গঢ়ি উঠা এই চহৰখন বৰ্তমান ধেমাজি জিলাৰ শিক্ষা, বাণিজ্য আৰু অৰ্থনৈতিক ক্ষেত্ৰত অতি গুৰুত্বপূৰ্ণ হৈ উঠিছে ইয়াত বিভিন্ন জাতি-জনগোষ্ঠীৰ লগতে মিচিং লোক সকলৰ ঘন জনবসতি মিচিং সকলৰ স্বায়ত্ত্ব শাসন পৰিসদৰ মুখ্য কাৰ্য্যালয় ইয়াতে অৱস্থিত বৰ্তমানে এই সৰু নগৰ সৰু-সুৰা বাণিজ্য কেন্দ্ৰলৈ পৰিগণিত হৈছে ইয়াতে এখন গৰুৰ বিক্ৰীৰ বৃহত বজাৰ আছে গোগামুখ, ধেমাজী জিলাৰ অন্তৰ্গত চাৰিটা ৰাজহ চক্ৰৰ ভিতৰত এটা অন্যতম ৰাজহ চক্ৰ 
ভোগোলিক বিৱৰণ
গোগামুখ চাৰিআলিৰ পৰা চাৰিটা পথ ক্ৰমে উত্তৰ লখিমপুৰ, ধেমাজি, ঢকুৱাখনা আৰু গেৰুকামুখ লৈ প্ৰসাৰিত ইয়াৰ উত্তৰে আছে অৰুণাচল প্ৰদেশ, পূবে ধেমাজি নগৰ, দক্ষিণে ঢকুৱাখনা আৰু পশ্চিমে লখিমপুৰ জিলা

জলবায়ু
হিমালয় পৰ্বতৰাশিৰ গাতে লাগি থকা এই অঞ্চলৰ জলবায়ু তুলনামুলক ভাৱে চেঁচা আৰু সেমেকা গড় উষ্ণতা শীতকালত ৫ ৰ পৰা ২০ ছেলছিয়াছ আৰু গ্ৰীষ্মকালত ১৮ ৰ পৰা ৩৬ ছেলছিয়াছলৈকে পৰিৱৰ্তিত হয় আগষ্ট আৰু জানুৱাৰী মাহেই এইখন জিলাৰ ক্ৰমে আটাইতকৈ গৰম আৰু চেঁচা মাহ বাৰ্ষিক গড় বৰষুণৰ পৰিমাণ ২০০ ছে.মি.ৰ পৰা ২৫০ ছে.মি. ৬০ ৰ পৰা কেতিয়াও তললৈ ননমা এই অঞ্চলৰ জলবায়ুৰ আৰ্দ্ৰতা সদায়ে উচ্চ অসমৰ অন্যান্য এলেকাত দেখা দিয়া বালি ধুমুহা এই অঞ্চলত নাই 

অৰ্থনীতি
বৰ্তমানে এই অঞ্চলৰ অৰ্থনীতি আগতকৈ যথেষ্ট উন্নত হৈছে বুলি ক'ব পাৰি 

শিক্ষানুষ্ঠান
 নগৰ মজলীয়া বিদ্যালয়
 গোগামুখ নগৰ হাইস্কুল
 গোগামুখ কলেজ
 গোগামুখ খ্ৰাইষ্ট কিং স্কুল
 গোগামুখ কন্যা মহাবিদ্যলয়
 গোগামুখ উচ্চতৰ মাধ্যমিক বিদ্যালয়
চিত্ৰ বিঠিকা

তথ্যসংগ্ৰহ

বাহ্যিক সংযোগ
শ্ৰেণী:অসমৰ নগৰ-মহানগৰ
শ্ৰেণী:ধেমাজি জিলা
গোছ উঠা উৎসৱ, কৃষিজীৱী অসমীয়া গঞা ৰাইজৰ মনত এক পৱিত্ৰ উছৱ৷ কৃষিৰ আৰম্ভণিতে যিদৰে গোছ লোৱা অনুষ্ঠান পতা হয়; তেনেদৰে কৃষিৰ ফচল সামৰিবৰ পৰত গোছ উঠা উছৱ পালন কৰা হয়৷ ই এক ঋতুকালীন কৃষিভিত্তিক উছৱ৷অসমীয়া লোক-সংস্কৃতি আভাস, ড নবীন চন্দ্ৰ শৰ্মা অসমৰ নানা জনগোষ্ঠীয়ে বেলেগ বেলেগ নামেৰে এই গোছ লোৱা উছৱ অনুষ্ঠিত কৰে৷ ডিমা হাচাও জিলাৰ পাহাৰীয়া নগা জনগোষ্ঠীৰ কৃষিজীৱী লোকে ফককাটমি নামে এই উছৱ পাতে আৰু পূজাৰ লগতে নৃত্য গীতৰ আয়োজন কৰে৷ কুকি সম্প্ৰদায়ৰ লোকসকলেও কৃষি চপাবৰ পৰত চংহা হ পালন কৰে৷উত্তৰ কাছাৰ পাহাৰৰ লোক-সংস্কৃতি, পৃ: নং, ১৬১, ১৯৬; ধৰ্মেশ্বৰ দুৱৰা
গোছ উঠা উছৱৰ বিধি
গোছ উঠাৰ দিনা তিনিগোছা পকা ধান দাই, থুৰিওৱা তামোলসহ কলপাতত মেৰিয়াই ফুলাম গামোচাৰে ঢাকি মূৰত তুলি ঘৰলৈ অনা হয়৷ অতীজত গায়নে-বায়নে৷ ঢোলেডগৰে এই গোছভাগ আদৰি অনা হৈছিল৷ আগ আনি কোনোৱে বাৰীৰ গছৰ ডালত, কোনোৱে ঘৰৰ বেৰত বা কোনোৱে ভঁৰালৰ আগত থয়৷ পিছত ৰীতি-নীতিমতে ভঁৰালত সুমুৱায়৷ গোছ লৈ অহা ব্যক্তিগৰাকীয়ে গা-পা ধুই নতুন কাপোৰ পিন্ধে৷ সাধাৰণতে ঘৰৰ মূল মানুহজনে এই কাম কৰে৷ লখিমীক ঘৰলৈ আনোতে অইন ব্যক্তিৰ লগত কথা পতা আৰু মূৰত তুলি লোৱাৰ পিছত পিছলৈ উভতি চোৱা বাধা৷ 
গোষ্ঠী ভেদে নীতি-নিয়ম
গোছ উঠা অনুষ্ঠানৰ গোষ্ঠী সম্প্ৰদায়ভেদে বেলেগ বেলেগ কিছু নিয়ম দেখা যায়৷ কৈৱৰ্ত, যোগী, কোঁচ, চুতীয় তাই-আহোম, ঠেঙাল, সোনোৱালসকলে সামান্য বেলেগ নিয়মেৰে এই উছৱ পালন কৰে৷ এওঁলোকে দাবলৈ লোৱা ধান তিনিগোছাৰ ওচৰত থুৰিওৱা তামোল দি চাকি-বন্তি জ্বলাই সেৱা কৰে আৰু তিনি গোছা ধান দাই কলপাতেৰে মেৰিয়াই, ফুলাম গামোচাৰে ঢাকি মূৰত তুলি ঘৰলৈ আনে৷ পিছত শস্য চপোৱাত শেষত মৰণা মাৰি, নাম-কীৰ্তন কৰি আনুষ্ঠানিকভাৱে ভঁৰালত সোমোৱায়৷ তাই-আহোমসকলৰ আহু আৰু শালিধানৰ গোছ উঠা পৰ্ব কিছু পৃথক৷ আহুধানৰ আগ আনোতে তামোল-পাণ, পিঠাগুড়ি, কল, কুকুৰা চৰাই বা হাঁহ আৰু সাজেৰে আৰু শালিধানৰ লখিমীক ভঁৰালৰ ভিতৰত কুকুৰা চৰাই বা হাঁহৰ মাংসৰে নৈবেদ্য আগবঢ়াই, পূজা দিয়াৰ প্ৰথা আছিল৷অসমৰ লোক সংস্কৃতি, পৃ: নং, ৪৮৩; চাও লোকেশ্বৰ গগৈ এই গোছ উঠা পৰৱক নামনি অসমত আগ আনা উছৱ বোলা হয়৷ সেইদিনা আগ অনাজনে গা-পা ধুই পথাৰলৈ গৈ পকি থকা ধানৰ আগত ধূপ-চাকি জ্বলাই, তামোল-পাণ দি সেৱ কৰে আৰু তিনিগোছা ধান উশাহ নসলোৱাকৈ কাটি আনি কলপাতত মেৰিয়াই মূৰত তুলি ঘৰলৈ আনে৷ আগ অনাজনে আগ আনি নিৰ্দিষ্ট ঠাইত থোৱাৰ আগলৈ কাৰো লগত কথা নাপাতে আৰু পিছলৈ উভতি নোচোৱাকৈ অহাটো নিয়ম৷

শ্ৰেণী:অসমৰ সংস্কৃতি
গোটা পট্টি বা গোটা কাৰ্য্য () হ'ল এক প্ৰকাৰৰ ভাৰতীয় সূচিকৰ্ম যাৰ উৎপত্তি ভাৰতৰ ৰাজস্থানত ইয়াত এপ্লিক কৌশল ব্যৱহাৰ কৰা হয় বিস্তৃত আৰ্হি সৃষ্টি কৰিবলৈ কাপোৰখনত জাৰী ৰিবনৰ সৰু সৰু টুকুৰা লগোৱা হয় আৰু কাষবোৰ চিলাই কৰা হয় দক্ষিণ এছিয়াৰ বিবাহ আৰু আনুষ্ঠানিক সাজ-পাৰত গোটা এম্ব্ৰইডাৰী ব্যাপকভাৱে ব্যৱহাৰ কৰা হয় 
 সংক্ষিপ্ত বিৱৰণ 
গোটা পট্টি এম্ব্ৰয়ডাৰীৰ সৈতে কইনাৰ ঘাগ্ৰা
গোটা হ'ল লক্ষ্ণৌৰ পৰা অহা সোণ বা ৰূপৰ ফিতা আৰু জৰী চেটিন বা টুইল বয়ত বোৱা বিভিন্ন প্ৰস্থৰ আন বিভিন্ন ৰঙীন ফিতাকো গোটা বুলি কোৱা হয় কিনাৰীৰ কামৰ লগতো ইয়াক ব্যৱহাৰ কৰা হয় গোটা কাম থকা সাজ-পোছাক বিশেষ অনুষ্ঠান বা ধৰ্মীয় অনুষ্ঠানত ব্যৱহাৰ কৰা হয় সোণ বা ৰূপৰ ফিতা বা বিভিন্ন প্ৰস্থৰ বিভিন্ন ৰঙৰ ফিতা চেটিন বা টুইল বয়নত বোৱা এপ্লিক কৌশল ব্যৱহাৰ কৰি গোটা তৈয়াৰ কৰা হয় ইয়াৰ লগত জৰ্জেট বা বন্ধিনীৰ দৰে কাপোৰৰ ওপৰত বোৱা সোণৰ কাপোৰ ৰাখি পৃষ্ঠৰ বিভিন্ন টেক্সচাৰ সৃষ্টি কৰা কাৰ্য জড়িত হৈ থাকে

আদিতে এম্ব্ৰয়ডাৰী কৰিবলৈ প্ৰকৃত সোণ আৰু ৰূপৰ ধাতু ব্যৱহাৰ কৰা হৈছিল, কিন্তু এইবোৰৰ ঠাইত অৱশেষত ৰূপৰ আৱৰণ দিয়া তাম ব্যৱহাৰ কৰা হ'ল কাৰণ ইয়াৰ প্ৰকৃত নিৰ্মাণ পদ্ধতি অতি ব্যয়বহুল আছিল আজিকালি আৰু অধিক কম খৰচী বিকল্প উপলব্ধ তামৰ ঠাইত পলিয়েষ্টাৰ ফিল্ম ব্যৱহাৰ কৰা হৈছে যিটোক আৰু অধিক ধাতুকৰণ কৰা হয় আৰু প্ৰয়োজন অনুসৰি আৱৰণ দিয়া হয় ইয়াক প্লাষ্টিক গোটা বুলি জনা যায় আৰু ই দীৰ্ঘজীৱী কাৰণ ইয়াৰ আৰ্দ্ৰতাৰ বিৰুদ্ধে ভাল প্ৰতিৰোধ ক্ষমতা থাকে আৰু ধাতু ভিত্তিক গোটাৰ বিপৰীতে ই কলংকিত নহয়

এই প্ৰক্ৰিয়াটো দীঘলীয়া আৰু সময়সাপেক্ষ প্ৰথম পদক্ষেপটো হল কাপোৰখনৰ ওপৰত ডিজাইনটো ট্ৰেচ কৰা ইয়াৰ ওপৰত ডিজাইন থকা ট্ৰেচিং পেপাৰ এখন কাপোৰৰ ওপৰত ৰাখি তাৰ ওপৰত চক পাউদাৰৰ পেষ্ট সিঁচি দিয়া হয় ডিজাইনৰ ওপৰত নিৰ্ভৰ কৰি গোটা কাটি বিভিন্ন আকৃতিত ভাঁজ কৰা হয় তাৰ পিছত ইয়াক কাপোৰৰ ওপৰত হেমিং বা বেক-চিলাই কৰি প্ৰয়োগ কৰা হয়

আকৰ্ষণীয় আৰ্হিসমূহ ঠাইভেদে নিৰ্দিষ্ট, আৰু প্ৰতিটো মটিফৰ নিজস্ব পৃথক নাম থাকে সাধাৰণতে প্ৰকৃতিৰ পৰা অনুপ্ৰাণিত এই মটিফবোৰ ফুল, পাত আৰু চৰাই বা ময়ূৰ, কপৌ আৰু হাতী আদি প্ৰাণীৰ হব পাৰে 

গোটাই কাপোৰৰ চহকী আৰু গধুৰ ৰূপ সৃষ্টি কৰে যদিও পিন্ধিবলৈ লঘু

ৰাজস্থানত শুভ অনুষ্ঠানত গোটা কামৰ সাজ-পোছাক পৰিধান কৰা হয় সাধাৰণতে গোটা দুপট্টা, পাগুৰিৰ প্ৰান্ত আৰু ঘগ্ৰাত কৰা হয়

সিন্ধত গোতাপট্টিত কাম পৰম্পৰাগতভাৱে কাপোৰ, পাগুৰি, টুপি, পৰম্পৰাগত ওৰণি, স্কাৰ্ট, কুশ্বন কভাৰ, পৰম্পৰাগত হেণ্ডফেন কভাৰ, "আখিয়ো" নামৰ পৰম্পৰাগত কইনাৰ মুখ ঢকা কাপোৰত কৰা হয় কেতিয়াবা কাপোৰ আৰু অন্যান্য বস্তুত গোটা পট্টিৰে তৈয়াৰী সৰু সৰু ফুল আৰু তৰা চিলাই কৰা হয়

 তথ্যসূত্ৰ
গোদাৱৰী দত্ত () এগৰাকী ভাৰতীয় চিত্ৰশিল্পী তেওঁ বিহাৰৰ মিথিলা অঞ্চলত প্ৰচলিত লোক চিত্ৰকলা মধুবানী চিত্ৰশিল্পৰ লগত জড়িত এই চিত্ৰকলা হাতৰ আঙুলি, কাঠি, ব্ৰাচ, নিব-কলম, জুইশলা কাঠি আদি ব্যৱহাৰ কৰি তৈয়াৰ কৰা হয় প্ৰাকৃতিক ভাবে তৈয়াৰী ৰং আৰু ৰঞ্জক এই ছবিসমূহত ব্যৱহাৰ কৰা হয় দৃষ্টিনন্দন জ্যামিতিক শৈলীয়েই হৈছে ছবিসমূহৰ মূল বৈশিষ্ট্য বৰ্তমান ইয়াক হস্তনিৰ্মিত কাগজ আৰু কেনভাচলৈ স্থানান্তৰ কৰা হৈছে তদুপৰি তেওঁ মিথিলা অঞ্চলৰ লোককলা বিকাশৰ বাবে 'মিথিলা কলা বিকাশ সমিতি' গঠন কৰিছিল মধুবানী চিত্ৰশিল্পলৈ তেওঁ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে তেওঁক ২০১৯ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে

প্ৰাৰম্ভিক জীৱন
গোদাৱৰী প্ৰাচীন মিথিলা অঞ্চল অৰ্থাৎ বৰ্তমান বিহাৰ ৰাজ্যৰ দাৰভংগা জিলাৰ বাহাদুৰপুৰত জন্ম গ্ৰহণ কৰিছিল তেওঁ কোনো আনুষ্ঠানিক শিক্ষা লাভ কৰাৰ সুযোগ পোৱা নাছিল তেওঁৰ গাঁৱৰ প্ৰতিগৰাকী ছোৱালীয়ে মধুবানী চিত্ৰ শিকাটো বাধ্যতামূলক আছিল গোদাৱৰীৰ মাতৃ সুভদ্ৰা দেৱী এগৰাকী প্ৰসিদ্ধ মধুবানী শিল্পী আছিল আৰু প্ৰায়ে তেওঁক ৰামায়ণ আৰু মহাভাৰতৰ কাহিনীৰ চিত্ৰ, ফুল বা ভাটৌৰ দৰে প্ৰেমৰ চিহ্ন অংকন কৰিবলৈ আমন্ত্ৰণ জনোৱা হৈছিল তেওঁ মাকৰ পৰায়ে এই কলা শিকিছিল:..211990----------94 তেওঁ ১০ বছৰ বয়সত তেওঁৰ দেউতাকক হেৰুৱাইছিল ১৯৪৭ চনত গোদাৱৰীৰ কম বয়সতে বিয়া হৈছিল আৰু তেওঁলোকৰ এজন পুত্ৰ সন্তান আছিল তেওঁৰ স্বামী কামৰ সন্ধানত নেপাললৈ গৈছিল আৰু কেতিয়াও উভতি অহা নাছিল যৌৱন কালত গোদাৱৰীৰ মুখৰ ছাল বগা পৰা ৰোগত আক্ৰান্ত হৈছিল আৰু সময়ৰ সৈতে ই সমগ্ৰ শৰীৰত বিয়পি পৰিছিল:.----

কৰ্মজীৱন
গোদাৱৰী দত্তয়ে ছয় বছৰ বয়সত বেৰত ছবি আঁকি মধুবনী চিত্ৰৰ অনুশীলন আৰম্ভ কৰিছিল আৰু ১৯৭১ চনতহে কাগজ ব্যৱহাৰ কৰিবলৈ আৰম্ভ কৰিছিল তেওঁ মিথিলা চিত্ৰৰ কায়স্থ শৈলীত বিশেষ ভাবে পাৰদৰ্শিতা অৰ্জন কৰিছে এই শৈলীত ক'লা আৰু বগা বৈসাদৃশ্যৰ অনুসৰণ কৰা হয় আন শিল্পীসকলৰ বিপৰীতে তেওঁ ৰং কৰিবলৈ বাঁহৰ কাঠি ব্যৱহাৰ কৰে তেওঁৰ কলাৰ মুখ্য বিষয় সমূহ হৈছে ৰামায়ণ আৰু মহাভাৰতৰ কাহিনী লগতে বিবাহ বা নৃত্যৰ দৰে দৈনন্দিন জীৱনৰ ঘটনা

গোদাৱৰী দত্তয়ে শিক্ষক আৰু শিক্ষাৰ্থীসকলক চৰকাৰী আঁচনি "সাংস্কৃতিক সম্পদ আৰু প্ৰশিক্ষণকেন্দ্ৰ"ৰ অধীনত প্ৰশিক্ষণ প্ৰদান কৰিছে

তেওঁ জাৰ্মানী আৰু জাপানলৈ ভ্ৰমণ কৰিছে মুঠতে তেওঁ সাতবাৰ জাপান ভ্ৰমণ কৰিছে তেওঁ এবাৰ জাপানত ছয় মাহ ধৰি আছিল সেই সময়ত তেওঁ সৃষ্টি কৰা শিল্পৰ এটা ছেট এতিয়া জাপানৰ টাকোমাচীৰ মিথিলা সংগ্ৰহালয় আৰু জাপানৰ ফুকুওকা এছিয়ান কলা সংগ্ৰহালয়ত আছে

সমাজ সেৱা
গোদাৱাৰী দত্তই ১৯৮৩ চনৰ ২১ ডিচেম্বৰ তাৰিখে মিথিলা কলা বিকাশ সমিতি প্ৰতিষ্ঠা কৰিছিল ই এক বেচৰকাৰী সংস্থা ইয়াৰ লক্ষ্য দৰিদ্ৰতাৰ সৈতে যুঁজ কৰা আৰু মধুবানী চিত্ৰশিল্পৰ প্ৰচাৰ কৰা আৰু মহিলাসকলক কলা বিষয়ত প্ৰশিক্ষণ প্ৰদান কৰি এক সাধাৰণ শিক্ষা প্ৰদান কৰা সংগঠনটোৱে পিছপৰা সম্প্ৰদায়ৰ বাবে কাৰ্যসূচী প্ৰস্তুত আৰু ৰূপায়ণত ব্যস্ত হৈ আছে

তেওঁ মিথিলা চিত্ৰকলাত গাঁৱৰ মহিলাসকলক অন্তৰ্ভুক্ত কৰিছে আৰু তেওঁলোকক আৰ্থিকভাৱে স্বতন্ত্ৰ হোৱাত সহায় কৰিছে ছোৱালীৰ শিক্ষাৰ প্ৰচাৰৰ বাবে তেওঁ এখন গাঁও সমিতিও গঠন কৰিছিল

বঁটা আৰু সন্মান
গোদাৱাৰী দত্তক শিল্প গুৰু বঁটা-২০০৬ প্ৰদান কৰি থকা অৱস্থাত ৰাষ্ট্ৰপতি প্ৰতিভা পাটিল
 ৰাষ্ট্ৰীয় পুৰস্কাৰ, ১৯৮০
 শিল্প গুৰু, ২০০৬
 পদ্মশ্ৰী, ২০১৯

তথ্য উৎস

শ্ৰেণী:ভাৰতৰ ব্যক্তি
শ্ৰেণী:বিহাৰৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় চিত্ৰশিল্পী
শ্ৰেণী:পদ্মশ্ৰী বঁটা বিজয়ী
গোদাৱৰী দক্ষিণ ভাৰতৰ এখন মুখ্য নদী ইয়াৰ উৎপত্তি পশ্চিমঘাট পৰ্বত শ্ৰেণীৰ অন্তৰ্গত ত্ৰিম্বক পৰ্বতৰ পৰা হৈছে ইয়াৰ দীঘ প্ৰায় ১৪৬৫ কিলোমিটাৰ গোদাৱৰী নদীৰ মুখ্য উপনদীসমূহ হ'ল ক্ৰমে প্ৰাণহিতা, ইন্দ্ৰাৱতী, মঞ্জিৰা এই নদীখন মহাৰাষ্ট্ৰ, তেলেংগানা আৰু অন্ধ্ৰ প্ৰদেশেৰে বৈ গৈ ৰাজহমুন্দী চহৰৰ সমীপ বংগোপসাগৰত মিলিত হয় 

 মুখ্য ধাৰাসমূহ 
গোদাৱৰীক সাতটা শাখাত বিবেচনা কৰা হয়-
 গৌতমী
 বসিষ্ঠা
 কৌষিকী
 আত্ৰেয়ী
 বৃদ্ধগৌতমী
 তুল্যা
 ভাৰদ্বাজী

 নামকৰণ 
কিছু বিদ্বানৰ মতে ইয়াৰ নামকৰণ তেলেগু শব্দ "গোদ"ৰ পৰা হৈছিল যাৰ অৰ্থ মৰ্যাদা 
চিত্ৰ সম্ভাৰ

 ৰাজহমুন্দী চহৰৰ সমীপ গোদাৱৰী নদী

 তথ্য সংগ্ৰহ 

বাহ্যিক সংযোগ

 :    
   1911
 
        , , 2001
       
.

শ্ৰেণী:ভাৰতৰ নদী
গোপাল ভাঁড় () হৈছে বঙালী হাস্যৰসিক গোপাল ভাঁড়ৰ জীৱনৰ আধাৰত নিৰ্মিত ভাৰতীয় বঙালী ভাষাৰ এখন হাস্যৰসাত্মক এনিমেটেড টেলিভিছন ধাৰাবাহিক ধাৰাবাহিকখন ২০১৫ চনৰ পৰা চনী আঠ টেলিভিছন চেনেলত সম্প্ৰচাৰিত হৈ আহিছে বঙালী ভাষাৰ উপৰিও এই ধাৰাবাহিকখন হিন্দী ভাষাতো ডাব কৰা হৈছিল আৰু চনী ইয়েইত সম্প্ৰচাৰ কৰা হৈছিল

 চৰিত্ৰসমূহ 
 গোপাল ভাঁড়
 ৰজা কৃষ্ণচন্দ্ৰ ৰায়
 ৰজা কৃষ্ণচন্দ্ৰ ৰায়ৰ পত্নীৰাণীমা
 মন্ত্ৰী
 গোপাল ভাঁড়ৰ পত্নীগোপাল গিন্নিপাৰ্বতী
 মন্ত্ৰীৰ স্ত্ৰী
 বিজ্ঞানী
 সভা কবি
 ৰাজ পণ্ডিত
 ৰাজ বৈদ্য
 নবাব বাহাদুৰ
 উজিৰ
 কেলেপচা
 সেনাপতি
 প্ৰহৰী
 ইংৰাজ চাহেবসকল
 গজানন পণ্ডিত
 ৰাজ জ্যোতিষী
 ৰাজ অমাত্য
 ভগৱান
 খাম্বাজ ৰাজ
 খাম্বাজ মন্ত্ৰী
 ভোলা ময়ৰা
 বটা
 ঘটা
 পুটি
 পুটিৰ পিতৃ
 পুটিৰ মাতৃ
 নেপলা
 গুল্টে
 টেপা
 পুচকে
 গোপালৰ শাহুৱেক
 গোপালৰ শহুৰেক
 গোপালৰ জীয়েক
 গোপালৰ জী জোঁৱাই
 বৰ্ধমানৰ ৰজা
 বৰ্ধমানৰ মন্ত্ৰী

 খণ্ডৰ তালিকা 
বৰ্তমানলৈকে ধাৰাবাহিকখনৰ ১১২২টা খণ্ড সম্প্ৰচাৰিত হৈছে 

 ১৫০ 
 পৰ্ব শিৰোনাম১গোপালেৰ মন্ত্ৰ২হোদোলপুৰে কোতল৩গোয়েন্দা গোপাল৪মহাৰাজেৰ পুতুল তৈৰি৫কেমন জব্দ৬তৃতীয় নয়ন৭ধুম ধাৰাক্কা৮মেছো ভূত৯ভৌতিক টুকলি১০বেয়াদপ কে১১মাছি ভালোবাসে মিষ্টি খেতে১২কৃপণ পিসি জব্দ১৩ৰাজবৈদ্য নিৰ্বাচন১৪খট্টাঙ্গ পুৰাণ১৫গোপালেৰ কৃষ্ণপ্ৰাপ্তি১৬আঠাৰো মাসে বছৰ১৭সোণাৰ চাষ১৮মহাৰাজেৰ পৰোপকাৰ১৯উৰুক্কু জুতো২০ৰূপকথাৰ ৰাজ্যে গোপাল২১যান্ত্ৰিক কুকুৰ২২গোপাল ও ভগবান২৩ৰাজাৰ মামা২৪মহাৰাজেৰ ইচ্ছাপূৰণ২৫অদৃশ্য কেৰামতি২৬ভয়েৰ চোটে২৭অদ্ভুত শৰ্ত২৮গোপাল ও টুনি২৯গোপালেৰ বাণিজ্য যাত্ৰা৩০ব্ৰহ্মদৈত্য দমন৩১ঘুড়ি গাড়িৰ খেল৩২বিচাৰক গোপাল৩৩অন্ধ কে?৩৪ঘুমন্তপুৰীতে গোপাল৩৫এক টাকা৩৬প্ৰতিদান৩৭গোপাল ও ৰঙিন মাছ৩৮ছুৰিকাহত গোপাল৩৯যেমন কুকুৰ তেমন মুগুৰ৪০কেমন জব্দ৪১নাৰদ বনাম গোপাল৪২ইংৰেজ বনাম গোপাল৪৩বাৰ্ষিক ক্ৰীড়া প্ৰতিযোগিতা৪৪গুল্টেৰ নতুন জামা৪৫ঠাকুৰ ভাসান৪৬মানুষেৰ থেকে পোশাক দামী৪৭গোপালেৰ ছবি আঁকা৪৮পাঁচ বোকা৪৯মন্ত্ৰীৰ মহাজনী কাৰবাৰ৫০ৰাজাৰ মামা

 লগতে চাওক 

 গোপাল ভাঁড়
 নাট বল্টু

 তথ্য উৎস 

 বাহ্যিক সংযোগ 

শ্ৰেণী:ভাৰতীয় এনিমেটেড টেলিভিছন ধাৰাবাহিক
শ্ৰেণী:বঙালী ভাষাৰ এনিমেটেড টেলিভিছন ধাৰাবাহিক
শ্ৰেণী:ভাৰতীয় টেলিভিছন ধাৰাবাহিক
গোপাল ভাঁড় () বা গোপাল ভাণ্ড মধ্যযুগীয় বংগৰ এগৰাকী দৰবাৰী ৰসিক আছিল তেওঁৰ আচল নাম আছিল গোপাল চন্দ্ৰ প্ৰামাণিক তেওঁ অষ্টাদশ শতিকাত নদিয়াৰ ৰজা কৃষ্ণচন্দ্ৰৰ (১৭১০১৭৮৩) ৰাজসভাৰ এগৰাকী সভাসদ আছিল,  (1987).  :    .    ,  . . . 314-318. গোপালে হাঁহি-ধেমালি কৰি আনক হহুৱাইছিল ৰজা কৃষ্ণচন্দ্ৰই গোপালক নিজৰ ৰাজসভাৰ এক নৱৰত্ন বুলি গণ্য কৰিছিল তেওঁৰ প্ৰতিমূৰ্তি এতিয়াও ৰজা কৃষ্ণচন্দ্ৰৰ ৰাজপ্ৰাসাদ আৰু কৃষ্ণনগৰ চহৰৰ ঘূৰ্ণীত দেখিবলৈ পোৱা যায় তেওঁ সৎ আৰু তীক্ষ্ণ বুদ্ধিমত্তাৰ অধিকাৰী আছিল বুলি অনুমান কৰা হয়

 গল্পসমূহ 
পশ্চিমবংগ আৰু বাংলাদেশত আজিও তেওঁৰ এই কীৰ্তিকলাপৰ কাহিনী অসংখ্য চুটিগল্পৰ ৰূপত বৰ্ণিত হয় এইবোৰৰ উৎস স্থানীয় মৌখিক হাস্যৰসৰ সংস্কৃতিৰ লগত জড়িত থাকিব পাৰে কাহিনীবোৰ জনপ্ৰিয় আৰু হাস্যৰসময়ী, যিবোৰত প্ৰায়ে ৰজা কৃষ্ণচন্দ্ৰকে ধৰি ক্ষমতাত থকা ব্যক্তিসকলক উপহাস কৰা হয় তেওঁৰ বহু কাহিনীত দেখা যায় যে তেওঁ মহাৰাজ আৰু ৰাণীৰ দৰে ৰাজকীয় ব্যক্তিসকলৰ ৰূপহী চাহিদা পূৰণৰ বাবে নতুন আৰু চতুৰ উত্তৰ দিছিল কিছুমান কাহিনীত ৰাজকৃষ্ণচন্দ্ৰই তেওঁক বিশেষভাৱে তেওঁৰ বুদ্ধিমত্তা পৰীক্ষা কৰিবলৈ বা ৰাজহুৱা স্থানত লজ্জিত কৰিবলৈ কিছুমান বিশেষ কাম সম্পন্ন কৰিবলৈ কয় গোপাল ভাঁড়ে সদায়েই চতুৰালিৰে তেওঁৰ প্ৰচেষ্টাক বিফল কৰি দিয়ে হাস্যৰসৰ প্ৰয়োগ কেতিয়াও প্ৰত্যক্ষ অসন্মানৰ পৰ্যায়লৈ সলনি হৈ নাযায়, বৰঞ্চ বিৰোধীৰ যুক্তি বা প্ৰত্যয়ৰ দুৰ্বলতাক আঙুলিয়াই দিবলৈ সক্ষম হয় সেই হিচাপে তেওঁৰ কাহিনীবোৰক বীৰবল, তেনালি ৰমন, গনু ঝা আৰু নাছিৰুদ্দিনৰ কাহিনীৰ সৈতে তুলনা কৰিব পৰা যায়

 প্ৰামাণিকতা 
ঊনবিংশ শতিকাৰ আৰম্ভণিতে বঙালী সাহিত্যত গোপাল ভাঁড়ৰ নাম প্ৰথমবাৰৰ বাবে উল্লিখিত হৈছিল প্ৰায়ে কোৱা হয় যে গোপাল ভাঁড় এজন মহান ব্যক্তিত্ব আছিল কিন্তু আন এক সূত্ৰমতে, নদিয়াৰ ৰজা কৃষ্ণচন্দ্ৰৰ শংকৰ তৰংগ নামৰ এজন সন্মানীয় আৰু বৃদ্ধ দেহৰক্ষী আছিল তেওঁ চহৰখনৰ নিৰাপত্তাৰ দায়িত্বত আছিল তেওঁক ৰজাই তেওঁৰ সাহস আৰু জ্ঞানৰ বাবে বিশেষ মৰ্যাদা দিছিল আৰু সম্ভৱতঃ ইয়াৰ পৰাই গোপাল ভাঁড়ৰ কাহিনীৰ উৎপত্তি হৈছিল গোপাল ভাঁড়ৰ অস্তিত্বক লৈ এতিয়াও বিজ্ঞসকলৰ মাজত মতভেদ আছে আচাৰ্য সুকুমাৰ সেনৰ আগবঢ়োৱা মতামত অনুসৰি, গোপালৰ চৰিত্ৰটো সম্পূৰ্ণ কাল্পনিক কিন্তু একাংশ সূত্ৰই দাবী কৰে যে গোপাল আছিল প্ৰকৃত চৰিত্ৰ

 জনপ্ৰিয় সংস্কৃতিত 

 গোপাল ভাঁড় (চলচ্চিত্ৰ), অমল সুৰৰ দ্বাৰা পৰিচালিত, ১৯৮০ চনত মুক্তিপ্ৰাপ্ত, বঙালী হাস্যৰসাত্মক চলচ্চিত্ৰ এই ছবিখনত অভিনেতা সন্তোষ দত্তই গোপাল ভাঁড়ৰ চৰিত্ৰত অভিনয় কৰিছিল
 গোপাল ভাঁড় (টিভি ধাৰাবাহিক), বঙালী টেলিভিছন ধাৰাবাহিক, যত অভিনেতা ৰক্তিম সামন্তই বাল্যকালৰ গোপাল ভাঁড়ৰ চৰিত্ৰত অভিনয় কৰিছিল এই ধাৰাবাহিকখন ২০১৭ চনৰ পৰা ২০১৮ চনলৈকে ষ্টাৰ জলছা চেনেলত সম্প্ৰচাৰিত হৈছিল
 গোপাল ভাঁড় (এনিমেটেড টিভি ধাৰাবাহিক), চনী আঠ ইউটিউব চেনেলতো জনপ্ৰিয় এনিমেচন ধাৰাবাহিক ইউটিউবত ইতিমধ্যে ১০০০তকৈ অধিক খণ্ড নিৰ্মিত হৈছে আৰু এতিয়াও নিৰ্মাণ হৈয়ে আছে 

 লগতে চাওক 

 গনু ঝা
 তেনালি ৰাম
 বীৰবল
 নাছিৰুদ্দিন

 তথ্য সংগ্ৰহ 

 অধিক পঢ়ক 

 
 

শ্ৰেণী:বঙালী ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় ব্যক্তি
শ্ৰেণী:মৃত ব্যক্তি
গোপাল ভোগ বা গৰখীয়া ভোগ () গৰুৰ ৰক্ষক কৃষ্ণক উদ্দেশ্যি গৰখীয়া লৰালৈ আগবঢ়োৱা ভোগ বা প্ৰসাদ৷ গোপাল শব্দৰ অৰ্থ, গো মানে গৰু আৰু পাল মানে পালন কৰোঁতা৷ সাধাৰণতে গোপাল বুলিলে কৃষ্ণক বুজা হয়৷ এঁৱা গাখীৰ, আৰৈ চাউল, কল গোটাই গোপাল ভোগ কৰা হয় আৰু অসমীয়া সমাজত সমাজত গৰখীয়া সবাহত গৰখীয়ালৈ সভক্তিৰে আগবঢ়োৱা হয়৷ অসমৰ বিভিন্ন ঠাইত গোপাল ভোগ বিভিন্ন সময়ত দিয়া হয়৷ গোৱালপাৰা অঞ্চলত ৰাখাল পূজা বা গৰখীয়া পূজা চত মাহৰ সংক্ৰান্তিত কৰা হয়৷ এই অঞ্চলত চৰণীয়া পথাৰত বা গোহালিত আৰৈ চাউল, কল, গাখীৰ আৰু চেনিৰ গোপাল ভোগ আগবঢ়ায়৷ আকৌ উজনি অসমত গৰু, মহ, ছাগলী হেৰালে বা অসুখ হলে গৰখীয়া লৰাক উদ্দেশ্যি ঘৰৰ চোতালত মাহ-প্ৰসাদৰ নৈবেদ্য আৰু জা-জলপান খুৱায় আৰু গৰখীয়াই নাম গাই আশীৰ্বাদ দিয়ে৷

গোপাল ভোগ দিয়াৰ প্ৰথা অসমীয়া আৰু বাঙালী হিন্দু ধৰ্মাৱলম্বী লোকসকলৰ মাজত প্ৰচলিত৷ বাঙালী সমাজত গোপাল ভোগ কৃষ্ণ জন্মাষ্টমীৰ দিনা দিয়া হয়৷ গোপাল ভোগত ৫৬ বিধ খাদ্য দ্ৰব্য নৈবেদ্য হিচাপে আগবঢ়োৱা হয়৷ এই সম্পৰ্কে এটা কাহিনী আছে৷ শিশুকৃষ্ণই যেতিয়া গোকুলত নন্দৰজা আৰু যশোদাৰ ঘৰত বাস কৰিছিল তেতিয়া মাতৃ যশোদাই তেওঁক দিনে আঠবাৰ খুৱাইছিল এবাৰ ব্ৰজবাসীয়ে ইন্দ্ৰ দেৱতাক সন্তুষ্ট কৰিবলৈ এক বৃহৎ ইন্দ্ৰ পূজাৰ আয়োজন কৰিছিল ইন্দ্ৰ সন্তুষ্ট হলে ভাল বৰষুণ হব আৰু বৰষুণ ভাল হলে শস্য ভাল হব তেতিয়া কৃষ্ণই তেওঁলোকক কলে, বৰষুণ দিয়াটো ইন্দ্ৰৰ কাম, তাৰ বাবে তেওঁক কিয় পূজা কৰিব লাগে? বৰঞ্চ যদি আপোনালোকে পূজা কৰিবই বিচাৰে তেন্তে গোবৰ্ধন পৰ্বতক পূজা কৰা উচিত, কাৰণ এই পৰ্বতটোৱে আমাক ফল-মূল আৰু শাক-পাচলিৰে জীয়াই ৰাখে সকলোৱে কৃষ্ণৰ কথাত সন্মতি দি ইন্দ্ৰৰ সলনি গোবৰ্ধনক পূজা কৰিবলৈ ধৰিলে এই কথাত ভগৱান ইন্দ্ৰৰ বৰ খং উঠিল আৰু কেইবাদিনো ধৰি প্ৰচণ্ড বৰষুণ দিবলৈ ধৰিলে সেই প্ৰচণ্ড বৰষুণে প্ৰায় সকলো উটুৱাই লৈ গল সকলোৱে ঘৰ-বাৰী হেৰুৱাই সকলোৱে কণমানি কৃষ্ণৰ ওচৰত আশ্ৰয় লৈছিল তাৰ পিছত কৃষ্ণই আঙুলিৰ মূৰেৰে গোবৰ্ধন পৰ্বত তুলি ললে সেই পৰ্বতৰ তলত থাকি গকুলবাসীয়ে মহা দুৰ্যোগৰ পৰা ৰক্ষা পৰিছিল কৃষ্ণই এই সাত দিন একো নাখাই আঙুলিৰ মূৰত গোবৰ্ধন পৰ্বত তুলি ধৰি আছিল অষ্টম দিনা নিজৰ ভুলটো উপলব্ধি কৰি ইন্দ্ৰদেৱে বৰষুণ দিয়া বন্ধ কৰি দিলে তাৰ পাছত কৃষ্ণই গোবৰ্ধন পৰ্বতক যথাযথ স্থানত ৰাখিলে এই সাত দিন ধৰি তেওঁ এটোপাল খাদ্য বা পানীও লোৱা নাছিল তেওঁৰ বাবেই সমগ্ৰ গকুল সুৰক্ষিত হৈ থাকিল৷ দিনটোত আঠবাৰ খাদ্য খোৱা বুলি বিবেচনা কৰি গোকুলৰ মানুহে কৃতজ্ঞতাৰ চিন হিচাপে তেওঁৰ বাবে ৫৬টা ভিন্ন পদ সাত দিনৰ খাদ্য হিচাপে প্ৰস্তুত কৰিছিল তেতিয়াৰ পৰা জন্মাষ্টমীৰ দিনা ছাপ্পাৱন্ন বিধ ভোগৰ সামগ্ৰী তৈয়াৰ কৰা হয় এই ভোগত কৃষ্ণৰ প্ৰিয় দৈ, মাখন, লৱণু আদিকে ধৰি নানা মিঠাই আৰু বিভিন্ন ব্যঞ্জন থাকে৷:.15114-2022:---56-------
তথ্য সূত্ৰ

শ্ৰেণী:খাদ্য
গোপাল মিশ্ৰ () গোপাল মিশ্ৰ দামোদৰৰ শিষ্য আৰু খুদীয়া সত্ৰৰ প্ৰতিষ্ঠাতা এওঁ খ্ৰীষ্টীয় ষোড়শ শতাব্দীৰ মাজভাগত জন্ম গ্ৰহণ কৰে আৰু সপ্তদশ শতিকাৰ প্ৰথম ভাগলৈকে সম্ভৱতঃ জীৱিত আছিল গোপাল মিশ্ৰৰ উপাধিও 'কবিৰত্ন' আছিল এওঁ ভট্টদেৱৰ পৰম সুহৃদ আছিল আৰু পৰস্পৰে 'সখি' বুলি সম্বোধন কৰিছিল গোপাল মিশ্ৰই কেইবাখনো গ্ৰন্থ ৰচনা কৰাৰ কথা তেওঁ উল্লেখ কৰিছে; কিন্তু 'ঘোষাৰত্ন'ৰ বাহিৰে বাকী 'শঙ্খচূড়-বধ', 'মহিষাসুৰ-বধ' আদি গ্ৰন্থ এতিয়ালৈকে আৱিষ্কৃত হোৱা নাই 'ঘোষাৰত্ন' নামঘোষা শ্ৰেণীৰ গ্ৰন্থ নানা ধৰণৰ পুৰাণ, গীতা, সংহিতা আদিৰপৰা বিষয় সংগ্ৰহ কৰি নবধা ভক্তি, শৰণ, ভজন আদিৰ মাহাত্ম্য আৰু উপযোগিতা বৰ্ণনা কৰা হৈছে পণ্ডিত হেমচন্দ্ৰ গোস্বামীৰ মতে ১৫৮৮ খ্ৰীষ্টাব্দত এই পুথি ৰচনা কৰা হয়; কিন্তু দৰাচলতে এই গ্ৰন্থ 'নাম-ঘোষা'ৰ পাছতহে ৰচিত হৈছিল, গতিকে খ্ৰী. ১৬০০ মানতহে এই গ্ৰন্থ ৰচিত হৈছিল গোপাল মিশ্ৰৰ পাণ্ডিত্য আৰু ভক্তিৰ পৰিচায়ক গ্ৰন্থখনৰ নাম হল 'ঘোষাৰত্ন' গ্ৰন্থখনঅসমীয়া সমীক্ষাত্মক ইতিবৃত্ত, সম্পা-সত্যেন্দ্ৰনাথ শৰ্মা, দশম সংস্কৰণ ২০১৮, পৃষ্ঠা নং ১৬৯

জন্ম
খ্ৰীষ্টীয় ষোড়শ শতাব্দীৰ মাজভাগত গোপাল মিশ্ৰৰ জন্ম হয় অসমীয়া সমীক্ষাত্মক ইতিবৃত্ত, সম্পা-সত্যেন্দ্ৰনাথ শৰ্মা, দশম সংস্কৰণ ২০১৮, পৃষ্ঠা নং ১৬৯

সাহিত্যৰাজি
গ্ৰন্থ
ঘোষাৰত্ন (১৬০০)
শঙ্খচূড়-বধ (এতিয়ালৈকে আবিষ্কৃত হোৱা নাই)
মহিষাসুৰ-বধ (এতিয়ালৈকে আবিষ্কৃত হোৱা নাই)অসমীয়া সমীক্ষাত্মক ইতিবৃত্ত, সম্পা-সত্যেন্দ্ৰনাথ শৰ্মা, দশম সংস্কৰণ ২০১৮, পৃষ্ঠা নং ১৬৯

মৃত্যু
গোপাল মিশ্ৰ মৃত্যু বিষয়ে সঠিক সংবাদ পোৱা নাযায় তেখেত সপ্তদশ শতিকাৰ প্ৰথম ভাগলৈকে জীৱিত আছিল বুলি অনুমান কৰা হয় 

তথ্যসংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
গোপালকৃষ্ণ দেৱদাস গান্ধী (; জন্ম: ২২ এপ্ৰিল ১৯৪৫) এগৰাকী ভাৰতীয় ৰাজনৈতিক নেতা আৰু প্ৰাক্তন কূটনীতিবিদ তেওঁ ২০০৪ চনৰ পৰা ২০০৯ চনলৈ পশ্চিম বংগৰ ২৩তম ৰাজ্যপাল আছিল তেওঁ মহাত্মা গান্ধীৰ নাতি তেওঁ প্ৰাক্তন ভাৰতীয় প্ৰশাসনিক বিষয়া হিচাপে ভাৰতৰ ৰাষ্ট্ৰপতিৰ সচিব বিভিন্ন পদবীত অধিষ্ঠিত আছিল ইয়াৰ লগতে তেওঁ দক্ষিণ আফ্ৰিকা আৰু শ্ৰীলংকালৈ ভাৰতৰ উচ্চায়ুক্ত আৰু অন্যান্য কূটনৈতিক পদত সেৱা আগবঢ়াইছিল  .. 23  2007.  15  2014 ২০১৭ চনৰ ভাৰতৰ উপৰাষ্ট্ৰপতি নিৰ্বাচনত তেওঁ সংযুক্ত প্ৰগতিশীল মৰ্চাৰ পৰা মনোনয়ন লাভ কৰিছিল এই নিৰ্বাচনত তেওঁ ৰাষ্ট্ৰীয় গণতান্ত্ৰিক মৰ্চাৰ সমৰ্থিত প্ৰাৰ্থী ভেংকাইয়া নাইডুৰ হাতত পৰাস্ত হয় উপৰাষ্ট্ৰপতি নিৰ্বাচনত তেওঁ ২৪৪টা ভোট লাভ কৰাৰ বিপৰীতে ভেংকাইয়া নাইডুয়ে ৫১৬টা ভোট লাভ কৰিছিল 

প্ৰাৰম্ভিক জীৱন আৰু শিক্ষা
১৯৪৫ চনৰ ২২ এপ্ৰিলত ব্ৰিটিছ ভাৰতৰ অন্তৰ্গত দিল্লীত গোপালকৃষ্ণ গান্ধীৰ জন্ম হৈছিল তেওঁৰ পিতৃ দেৱদাস গান্ধী আৰু মাতৃ লক্ষ্মী গান্ধী দেৱদাস গান্ধী মহাত্মা গান্ধীৰ পুত্ৰ আৰু লক্ষ্মী গান্ধী চক্ৰৱৰ্তী ৰাজাগোপালচাৰীৰ পুত্ৰী গোপালকৃষ্ণৰ দুজন জ্যেষ্ঠ ভাতৃ ক্ৰমে ৰাজমোহন গান্ধী আৰু ৰামচন্দ্ৰ গান্ধী 

তেওঁ দিল্লী বিশ্ববিদ্যালয়ৰ অন্তৰ্ভুক্ত চেইণ্ট ষ্টিফেনছ কলেজৰ পৰা ইংৰাজী সাহিত্যৰ স্নাতকোত্তৰ ডিগ্ৰী লাভ কৰিছিল তেওঁ তাৰা ভট্টাচাৰ্য গান্ধীৰ সৈতে বিবাহপাশত আৱদ্ধ হৈছিল আৰু তেওঁলোকৰ দুগৰাকী কন্যা সন্তান আছে 
কৰ্মজীৱন
তেওঁ ভাৰতীয় প্ৰশাসনিক সেৱাৰ বিষয়া হিচাপে ১৯৬৮ চনত তামিলনাডু কেডাৰত যোগদান কৰে আৰু ১৯৮৫ চনলৈ তামিলনাডুত সেৱা আগবঢ়াইছিল তাৰপিছত তেওঁ ১৯৮৫-৮৭ চনত ভাৰতৰ উপৰাষ্ট্ৰপতিৰ সচিব আৰু ১৯৮৭-১৯৯২ চনত ভাৰতৰ ৰাষ্ট্ৰপতিৰ যুটীয়া সচিব পদত অধিষ্ঠিত 

১৯৯২ চনত তেওঁ ভাৰতৰ উচ্চায়ুক্ত, যুক্তৰাজ্যৰ সাংস্কৃতিক মন্ত্ৰী আৰু যুক্তৰাজ্যৰ লণ্ডনত অৱস্থিত নেহৰু কেন্দ্ৰৰ সঞ্চালক হিচাপে নিযুক্ত হৈছিল ইয়াৰ পিছত তেওঁ কেইবাটাও গুৰুত্বপূৰ্ণ প্ৰশাসনিক আৰু কূটনৈতিক পদবীৰ কাৰ্যভাৰ লাভ কৰিছিল ১৯৯৬ চনত তেওঁ দক্ষিণ আফ্ৰিকা আৰু লিচ'থ'ৰ ভাৰতীয় আয়ুক্ত ১৯৯৭-২০০০ চনত ভাৰতৰ ৰাষ্ট্ৰপতিৰ সচিব, ২০০০ চনত শ্ৰীলংকালৈ ভাৰতৰ উচ্চায়ুক্ত, ২০০২ চনত নৰৱে আৰু আইচলেণ্ডৰ ৰাষ্ট্ৰদূত হিচাপে কৰ্মৰত আছিল ২০০৩ চনত তেওঁ ভাৰতীয় প্ৰশাসনিক সেৱাৰ পৰা অৱসৰ গ্ৰহণ কৰে

২০০৪ চনৰ ১৪ ডিচেম্বৰ তাৰিখে তেওঁক পশ্চিম বংগৰ ৰাজ্যপাল নিযুক্ত কৰা হয় ২০০৬ চনত কিছুদিনৰ বাবে তেওঁ বিহাৰৰ ৰাজ্যপালৰ অতিৰিক্ত দায়িত্বয়ো পালন কৰিছিল

২০১১ চনৰ পৰা ২০১৪ চনলৈ তেওঁ চেন্নাইত অৱস্থিত কলাক্ষেত্ৰ ফাউণ্ডেচনৰ অধ্যক্ষ আছিল তেওঁ ২০১৫ চনত তামিল গ্ৰন্থ তিৰুক্কুৰাল ইংৰাজীলৈ অনুবাদ কৰে তেওঁ ২০১২ চনৰ ৫ মাৰ্চৰ পৰা ২০১৪ চনৰ মে মাহলৈ ভাৰতীয় উচ্চ অধ্যয়ন প্ৰতিষ্ঠানৰ প্ৰশাসনীয় মণ্ডলীৰ সভাপতি আছিল

বৰ্তমান গোপালকৃষ্ণ গান্ধীয়ে অশোক বিশ্ববিদ্যালয়ত ইতিহাস আৰু ৰাজনীতি বিজ্ঞানৰ অধ্যাপক পদত অধিষ্ঠিত
তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:মহাত্মা গান্ধী
শ্ৰেণী:ভাৰতীয় প্ৰশাসনিক সেৱাৰ বিষয়া
শ্ৰেণী:ভাৰতীয় কূটনীতিবিদ